Sastanak Javnog preduzeća za upravljanje morskim dobrom Crne Gore sa Poreskom upravom Crne Gore\nNa inicijativu direkotra Poreske uprave Crne Gore Miomira M. Mugoše, 14. juna 2017. održan je sastanak u prostorijama Javnog preduzeća za upravljanje morskim dobrom Crne Gore. Cilj sastanka bio je postizanje dogovora oko podrške Javnog preduzeća u realizaciji planiranih ciljeva Poreske uprave za vrijeme pripreme i praćenja turističke sezone 2017. godine.\nSasatanku su prisustvovali:\n- Ispred Poreske Uprave: Gordana Pejović, načelnica Odjeljenja za velike poreske obveznike, Nataša Damjanović, rukovodilac područne jedinice Budva i v.d. glavnog inspektora i Gordana Stajić, samosatlni savjetnik za edukaciju javnosti;\n- Ispred Javnog preduzeća: direktor, Predrag Jelušić, pomoćnici direkotra Rajko Malović i Dragoljub Marković, rukovoditeljka Ekonomsko-finansijske službe Ljubica Bujković i šefica Kabineta Jasmina Kašćelan.\nNa sastanku su donešeni sledeći zaključi:\n- Da Javno preduzeće svakodnevno informiše Poresku upravu o zaključenim ugovorima za korišćenje morskog dobra, u cilju sinhronizovanog praćenja i kontrole istih od strane Poreske uprave, a da Poreska uprva na kraju sezone povratno informiše Javno preduzeće o prijavi prihoda od strane zakupaca;\n- Da Javno preduzeće za upravljanje morskim dobrom Crne Gore dostavi Poreskoj upravi ugovore sa zakupcima luka od lokalnog značaja, pristaništa i privezišta u cilju adekvatne kontrole obavljanja djelatnosti iznajmljivana plovila. Naznačeno je da je kontorolu već započela turistika inspekcija kojoj je Javno preduzeće dostavilo spisak zakupaca;\n- Da Poreska uprava intezivira kontolu nad objektima na obalama rijeke Bojane, koje je Javno preduzeće putem javnih tendera dalo u zakup korisnicima, a na kojima se obavlja turistička djelatnost;\n- S obzirom da je predstavnik Poreske uprave član Koordinacionog tijela za pripremu i praćenje turističke sezone na nivou države, Poreska uprava će kontinuirano biti upoznata sa svim aktivnostima u cilju preduzimanja mjera iz svoje nadležnosti.\nPrioritet zajedničkog djelovanja jeste uspostavljanje jednoobraznog i neselektivnog, postupanja prema svim poreskim obveznicima.


Nino - Što stariji sve mi više fali | Tekstovi Pesama\nŠto stariji sve mi više fali\n“Što stariji, sve mi više fali” je jedna prelepa pesma koju je otpevao čuveni pevač Nikola Rešić Nino. Izuzetna melodija i fascinantan tekst, govori o dvoje ljudi koji su se već odavno rastali, ali su sećanja ostala.\nLjubavna numera mnogima je naterala suze na oči i ona je jedna od onih koja izaziva emocije i velika osećanja. Sa svojim talentovanim glasom Nino je od ove pesme napravio jedan pravi hit koji ostaje za sva vremena. Ova, kao i mnoge druge njegove pesme, postale su jako popularne za veoma kratko vreme, ali i nezaboravne. “Što stariji, sve mi više fali” podiže na noge svakog ko je čuje, jer je ova numera jedno pravo remek delo.\nOvaj izuzetni pevač za sobom je ostavio fenomenalne hitove koje vole i starije i mlađe generacije, a među njima se nalazi i ova fascinantna numera “Što stariji, sve mi više fali” čiji je tekst je pred vama.\nTeskt pesme “Što stariji sve mi više fali”\nOd kada te pored mene nema\nsvako jutro uzdahom me budi\ni jos uvek pogledom te trazim\nu licima nepoznatih ljudi\nono sto si ti odnela\nsanjali smo oboje ko mali\nal’ sam samo verovao ja\nkao lasta otisla je sreca\ni pitam se da li me jos pamtis\nda l’ te nesto na nas dvoje seca


Srbija Info Vesti / Jugoslovenski umetnici na festivalu u Italiji\nJugoslovenski umetnici na festivalu u Italiji\nBARI, 19. avgusta (Tanjug) - U Bišeljeu, italijanskom gradu na jadranskoj obali, je u prisustvu više od 5000 ljudi svečano otvoren 14. Mediteranski festival, na kojem je među 28 zemalja učesnica i Jugoslavija.\nOrganizator i domaćin manifestacije su ukazali posebnu pažnju jugoslovenskoj delegaciji na čelu s ministrom kulture u vladi Srbije Branislavom Lečićem.\nMinistar Lečić je u pozdravnoj reči naglasio da je naša delegacija, iako nije prvi put na festivalu, veoma uzbuđena, jer u Srbiji ništa više nije kao što je bilo, ukazujući pritom na velike reforme društva koje su započete u Srbiji. On je istakao da je teško izvršiti potrebne promene za kratko vreme i postati stabilna demokratska država sa slobodnim demokratskim institucijama.\nLečić je dao i intervju za italijansku televiziju u kojem je istakao da su demokratske promene u Srbiji dubok i trajan proces, ali je napomenuo da bi i svet trebalo da promeni svoje ponašanje prema Srbiji, čime bi se dao još veći podsticaj razvoju demokratije u našoj zemlji.\nMinistar Lečić sastao se sa ambasadorima i visokim predstavnicima nekih zemalja učesnica, a narednih dana se očekuju i drugi susreti. Pored Lečića pozdravnu reč uputili su i Dubravka Radević, funkcioner Ministarstva inostranih poslova SR Jugoslavije, i Dragan Mraović, generalni konzul SR Jugoslavije u Bariju.\nDušan Kovačević, direktor Zvezdara teatra, i ministar Lečić imali su razgovore o pozorišnoj saradnji sa teatrom Abelijano iz Barija, a ovih dana očekuju se slični razgovori sa direktorima pozorišta Nova teatarska produkcija iz Rima Đanijem Skenom i Škole teatra iz Fođe Pinom Kazolarom.\nZvezdara tetar će sutra u Bišeljeu prikazati predstavu "Kontejner sa pet zvezdica" Dušana Kovačevića sa Branislavom Lečićem u glavnoj ulozi, dok će ansambl za ranu muziku Renesans nastupiti na Festivalu 23. avgusta.\nU okviru književnog programa nastupiće poznati pesnik Dragomir Brajković, kao dobitnik italijanske književne nagrade Padus Amoenus sa ovu godinu.


Republika / HAOS: VLASNIK HOTELA PRESTIŽ OPET HTEO DA SE UBIJE ZBOG DUGA ČUMETU\nponedeljak, 30. 4. 2018.| 09:26 >> 12:53\nBojan Radovanović, vlasnik hotela "Prestiž", ponovo preti da će skočiti sa krova, nakon što su se pojavili sudski izvršitelji sa policijom.\nPreti da će da se ubije\n- Ko krene ka vratima, kraj je, ja više ovo ne mogu da trpim. I nemojte ništa više da pričate i da pokušavate da pregovarate, ja sam sve već rekao - dobacio je Radovanović koji je ponovo obukao majicu sa likom Aleksandar Vučića.\nMeđutim, ubrzo je na lice mesta došao pregovarač koji je Radovanovića uspeo da ubedi da se smiri i siđe sa krova.\nRadovanović je i pre nedelju dana pretio samoubistvom, ali je sa krova tog hotela ipak sišao nakon višesatne drame, u koju su bili ukjlučeni policija, vatrogasci i hitna pomoć.\nRadovanoviću preti iseljenje zbog duga od navodno 300.000 evra.\nU žižu javnosti dospeo je u decembru 2011, kada je uhapšen zbog prevare banaka od kojih je pomoću lažne dokumentacije uzeo više od pet miliona evra kredita. U međuvremenu je njegovo ime dovođeno u vezu sa brojnim malverzacijama u građevinskoj i fudbalskoj mafiji...\nBeograd Samoubistvo Ljubiša Buha Čume Izvršitelji Bojan Radovanović Hotel Prestiž\nPljuštale uvrede i pretnje na suđenju Ivani Buhi: Pretio je da će živu da me peče i pojede!\nHOROR USRED BEOGRADA: Mladić (20) skočio sa Brankovog mosta!\nUŽAS: Beograđanin (60) izvršio SAMOUBISTVO u ranim jutarnjim časovima


Uskoro uređenje korita i poribljavanje rijeke Vrbas – RTV Bugojno\nNa samom početku sastanka predstavnici SRD Bugojno načelniku Ajkuniću uručuili su zahvalnicu Sportsko-ribolovnog saveza Federacije BiH za doprinos razvoju sportskog ribolova.\nTokom sastanka Mirsad Karadža, načelnik Općinskog štaba Civilne zaštite , prisutne je informisao o dva projekta uređenja korita rijeke Vrbas. U saradnji sa Agencijom za vodno područje rijeke Save prvi projekat, težak 170 000 KM, starta već u ponedjeljak, 21. augusta na području Vrbanje, i obuhvatit će uređenje korita Vrbasa u dužini od 700 metara.Drugi projekat, čiji je nosilac UNDP, vrijedan 370 000 KM, obuhvatit će obale Vrbasa u dužini od 1500 metara, a biće realizovan na potezu od Gračanice do Zlavasti.\nOvom prilikom razgovaralo se i o naknadnim dodatnim sadržajima kojima bi se buduće uređene obale pretvorile u savremenu fly-fishing stazu na kojoj bi bilo moguće organizovati takmičenja međunarodnog karaktera.\nU svom obraćanju načelnik Ajkunić je posebno istakao doprinos ribolovaca koji godinama svojim akcijama vrše održavanje obala Vrbasa i njegovih pritoka, dok je za ova dva značajna projekta istakao kako je riječ o ulaganjima na području Bugojna većim od 500 000 KM, te dodao:\n“Priznanje od strane SRS Federacije BiH nije prinzanje meni kao načelniku nego čitavom gradu, odnosno općini. To pokazuje da se određene aktivnosti koje poduzimamo na lokalnom području prepoznaju i na višim nivoima. Ovom prilikom bi pozvao i javnost da se uz ribolovce pridruže uređenju obala Vrbasa nizvodno od Vrbanje prema centralnom mostu koji vodi prema Rostovu, da očistimo našu rijeku ljepoticu od plastičnih kesa i flaša i svega onog što narušava ukupni ambijent. Po okončanju uređenja korita na ova dva lokaliteta Općina će u saradnji sa SRD Bugojno izdvojiti ukupno 5000 KM za poribljavanje, te se nadam da ćemo na ovim područijima moći organizovati takmičenja u sportskom ribolovu i na federalnom, državnom pa i većim nivoima.“\nOba projekta uređenja korita rijeke Vrbas trebala bi biti okončana do kraja narednog mjeseca.


MIGRANTSKA KRIZA/ Svakodnevna neizvjesnost na Vučjaku, sve izglednije zatvaranje Bire\nGradska i kantonalna organizacija Crvenog križa osigurale su kuhane obroke za migrante na Vučjaku kod Bihaća do kraja sedmice, kada se očekuje i očitovanje Crvenog križa Federacije Bosne i Hercegovine, te sestrinskih organizacija Međunarodne federacije Crvenog križa i Crvenog polumjeseca o nastavku pružanja podrške ovom kampu.\n-Za naredni period ne možemo ništa garantovati, jer i mi čekamo odluku o onome šta ćemo raditi u narednom periodu, odnosno da li ćemo u punom kapacitetu nastaviti podržavati ovakvu vrstu kampa. Sigurno je da ove ljude nećemo ostaviti bespomoćne, međutim jasno je da ništa ne možemo sami. Do kraja sedmice ćemo znati i u kojem ćemo obimu nastaviti pružati pomoć – rekao je Selam Midžić iz Crvenog križa Grada Bihaća.\nMinistarstvo unutrašnjih poslova Unsko-sanskog kantona (MUP USK) i dalje provodi odluku o izmještanju migranata bez smještaja na Vučjak, tako da u ovom kampu trenutno boravi oko 800 ljudi.\nUgovor o iznajmljivanju prostora za Privremeni prihvatni centar “Bira” ističe 15. novembra ove godine, a vlasnik je potvrdio odbijanje zahtjeva Međunarodne organizacije za migracije (IOM) za produženjem ugovora.\n-Uprava Bire ovom odlukom ispoštovala je zahtjev Operativne grupe za situaciju s migrantima u Unsko-sanskom kantonu o neprodužavanju ugovora. U ovom momentu, možemo reći samo toliko – riječi su direktora Bire Bihać Kasima Stupca.\nU Privremenom prihvatnom centru “Bira” trenutno je smješteno oko 1.400 osoba, pa se sve više spekuliše o lokaciji prihvatnog kampa u koji bi bili izmješteni migranti i izbjeglice iz središta Bihaća.\nVlada USK i dalje predlaže Medeno Polje, čemu se protive lokalne vlasti Bosanskog Petrovca i okolnih općina, kao i Vlada i Narodna skupština Republike Srpske.


Milovanović se "ne izuva dok ne pređe prag" - Sportske.net\nMilovanović se "ne izuva dok ne pređe prag"\nTrener Napretka iz Kruševca Nenad Milovanović moraće da pripremi svoju ekipu za novi derbi PLS koji se igra protiv Metalaca, a na primeru Partizana uči da "ne treba izuvati cipele dok se ne pređe prag".\nIako Napredak iz Kruševca suvereno drži lidersku poziciju u Prvoj ligi Srbije i ima deset bodova više od svog prvog pratioca, trener Kruševljana ne misli da je rešeno pitanje plasmana u Jelen Superligu.\nNakon remija sa Čukaričkim, Napredak u okviru 27. kola PLS igra još jedan derbi na svom terenu a, uoči meča sa Metalcem, Milovanović upozorava da treba zadržati prisebnost i privesti započeti posao kraju bez komplikacija kakve je Partizan sebi napravio u JSL.\n"Veoma je važno da pod hitno okrenemo glave ka Metalcu. Reč je o timu koji dobro poznajem, imaju kvalitetnu kontru sa 2-3 vrlo brza igrača, posebno Ćirkovićem. Ekipa su koja je, uz nas, uzela najviše bodova u prolećnom delu šampionata, trenutno ima niz od pet pobeda i očekuje nas veoma teška utakmica. Uostalom, vidite šta se dešava na vrhu Superlige, zbog toga stalno ponavljam da treba biti oprezan. Dok se ne pređe prag, ne treba se izuvati" potučio je Milovanović.\nTrener Napretka neće moći da računa na Bogdana Miloševića, koji je odsutan zbog žutih kartona.\nFudbaleri Napretka i Metalca svoj meč igraju u sredu, 1. maja, na stadionu "Mladost", sa početkom od 19 sati i 30 minuta.


Italijanski privrednici zahvalili Vučiću na donaciji koju je Srbija uputila Italiji - Politika - Dnevni list Danas\nPočetna » Politika » Italijanski privrednici zahvalili Vučiću na donaciji koju je Srbija uputila Italiji\nPredsednik Srbije Aleksandar Vučić primio je danas pismo zahvalnosti predsednika Udruženja italijanske privrede u Srbiji Confindustria Serbia Patricija Dei Tosa na donaciji koju je Srbija nedavno uputila Italiji, saopšteno je iz Kabineta predsednika.\n8Piše: Danas Online 28. aprila 2020. 12.54 Izmenjeno: 13.10\nAleksandar Vučić na aerodromu šalje pomoć Italiji Foto: FoNet/Instagram Predsednika Srbije\n„Ovaj važan gest donacije konkretno je svedočenje i dodatna potvrda bliskosti koja postoji između Srbije i Italije. Kao što je istorija više puta pokazala, naše dve zemlje su oduvek znale kako da ostanu bliske, a posebno u izazovnim trenucima. U tom smislu, verujem da pandemija izazvana virusom KOVID-19 nije mogla da dovede u sumnju, već je dodatno ojačala prijateljstvo, koje je vekovima vezivalo srpski i italijanski narod“, navedeno je pismu.\nPredsednik Udruženja italijanske privrede u Srbiji ponovio je i da se u Italiji situacija postepeno i polako popravlja, ali da bitka protiv korona virusa još nije gotova.\n„Upravo iz tog razloga, donacija koju je Srbija uputila Italiji pomoći će u spasavanju ljudskih života: kao italijanski državljani, osećamo dužnost da izrazimo zahvalnost. U moje i u ime sto sedamdeset italijanskih privrednika, koje Confindustria Serbia predstavlja, želim da Vas uverim da ćemo učiniti sve što je do nas. Na raspolaganju smo sada i tako će biti i ubuduće. Nastavićemo da radimo vođeni našim uobičajenim profesionalizmom, garantujući bezbednost na radu za naše zaposlene i pružajući svoj doprinos lokalnim samoupravama kroz maksimalnu podršku i donacije koje marljivo sprovodimo od početka pandemije KOVID-19″, naveo je u pismu predsednik Udruženja italijanske privrede u Srbiji Confindustria Serbia Patricio Dei Tos i završio pozdravom:\n„Živela Srbija, živela Italija! Insieme vinciamo!“\nAleksandar Vučić, Donacije, Italija, Privrednici, zahvalnostBeograd\nSrbija otpremila medicinsku opremu Italiji za borbu protiv korona virusa\nJanko Nikolić kaže:\n28. aprila 2020. u 14.19\n28. aprila 2020. u 15.44\nPred izborni šou.\n28. aprila 2020. u 16.30\n28. aprila 2020. u 17.47\nO tome miki šta si pročitao.čovek je u pravu…\n28. aprila 2020. u 19.02\nPa nisu izbori u Italiji, nego u Srbiji!\n28. aprila 2020. u 18.23\nItalija, visoko razvijena zemlja, sa razvijenim zdravstvenim sistemom, dospela je ne blagovremenim merama do ogromnog stepena zaraženosti i ogromnom cifrom smrtnih ishoda. Srbija je pritekla u pomoć sa najosnovnijim potrepštinama u borbi protiv ove opake pošasti.\n28. aprila 2020. u 23.17\nItalijani su zahvalni Srbiji i predsedniku Vučiću na pomoći koju im je Srbija uputila za borbu protiv vurusa. Srbija i Italija su i kroz istoriju imale dobre prijateljske odnose koji se danas nastavljaju i jačaju kroz međusobnu pomoć i podršku.\n29. aprila 2020. u 08.53\nUvek cemo pomoci


NUNS osudio cenzorsko ponašanje kompanije Jumco\nNezavisno udruženje novinara Srbije (NUNS) najoštrije protestuje zbog diskriminacije novinara i medija od strane vranjske kompanije Jumco prilikom konferencije za novinare održane u nedelju 7. januara.\nNUNS ukazuje da selekcija novinara i medija prilikom organizacije javnih događaja predstavlja cenzorsko ponašanje i kršenje domaćih i međunarodnih normi, i poziva poslovodstvo Jumca, čiji je većinski vlasnik država Srbija, da se javno izvinu diskriminisanim novinarima i medijima.\nPrema informacijama koje je dobio NUNS, na “božićnu” konferenciju za novinare kompanije Jumco pozvan je samo deo lokalnih medija i dopisnika iz Vranja. Simptomatično je da na taj javni događaj firme čiji je dvotrećinski vlasnik država, nisu pozvani, između ostalih, portali VranjeNet, Vranjske i AVP, kao i pojedini dopisnici beogradskih medija. Tako se dogodilo da su generalni direktor kompanije Branislav Trajković i njegovi saradnici razgovarali sa izveštačima probranih medija. Takođe, zanimljivo je da su konferenciji prisustvovali samo novinari medija koje je lokalna vlast favorizovala na prošlogodišnjem skandaloznom konkursu grada Vranja za sufinansiranje medijskih sadržaja.\nSve do juče, prilikom organizacije javnih događaja Jumco nije selektirao medije i novinare.\nSNS Vranje: Aleksandar Veliki i Hrabrovučići – Mi vam trice nećemo kupovati!\nPoreskom na medije\nOsnivači Milenijum tima podneli tužbu protiv izdavača portala InfoVranjske\nJumco Vranje Vranjske\n← Ruženje TV N1\nVladi minus ako ne spasi RTCG od DPS-a →


Značajan jubilej: Obilježeno 30 godina postojanja Narodne skupštine Srpske - TPtimes.news\nSvečana akademija povodom 30 godina postojanja i rada Narodne skupštine Republike Srpske održana je Kulturnom centru Banski dvor u Banjaluci.\nAkademiji su prisustvovali predsjednik Republike Srpske Željka Cvijanović predsjednik Narodne skupštine Nedeljko Čubrilović, premijer Radovan Višković, srpski član Predsjedništva BiH Milorad Dodik, predsjedavajući Savjeta ministara Zoran Tegeltija, predsjednik Narodne skupštine Srbije Ivica Dačić, predsjednik Skupštine Autonomne Pokrajine Vojvodina Ištvan Pastor, ambasador Rusije u BiH Igor Kalabuhov. Skupu su prisustvovali i srpski predstavnici u zajedničkim institucijama BiH, bivši predsjednici Narodne skupštine, Njegovo preosveštenstvo episkop banjalučki Jeferm, poslanici, zvanice iz političkog, javnog i društvenog života.\nPredsjednik Republike Srpske Željka Cvijanović istakla je da je Skupština srpskog naroda BiH jedina instituciji koja je stvorena prije same Republike Srpske, kao posljednja linija odbrane legitimnih srpskih nacionalnih interesa u okviru tadašnje Socijalističke Republike (SR) BiH.\n“Skupština srpskog naroda u BiH, preteča današnje Narodne skupštine Republike Srpske, iznikla je iz složenih političkih okolnosti i teško narušenih međunacionalnih odnosa unutar predratne BiH, uzrokovanih ignorantskim odnosom i preglasavanjem srpskih poslanika u skupštini SR BiH”, istakla je Cvijanovićeva na svečanoj akademiji povodom obilježavanja 30 godina od osnivanja Narodne skupštine Republike Srpske.\nPredsjednik Republike je naglasila da je kap koja je prelila čašu u oktobru 1991. godine bilo nelegalno donošenje takozvanog “Akta o reafirmaciji suverenosti Republike BiH”, glasovima muslimanskih i hrvatskih poslanika, a mimo volje i bez prisustva srpskih.\nCvijanovićeva je naglasila da je Skupština stvorena zahvaljujući odlučnosti i jedinstvu srpskih poslanika koji su hrabro iskoračili, ne pristajući na preglasavanje i podređen položaj u odnosu na druga dva konstitutivna naroda.\n“Od tada do danas, Narodna skupština predstavlja stub institucionalne zaštite Republike Srpske, njenih nadležnosti, integriteta i Ustavom zagarantovane autonomije. Snažno je utemeljena u volji naroda, ne samo kao predstavničko tijelo, već i kao institucija sa važnim ustavnim mehanizmima koji sprečavaju ugrožavanje vitalnih nacionalnih interesa na zajedničkom nivou.\nPored toga, poseban značaj sa sobom nosi činjenica da su sve važne istorijske odluke, u bližoj i daljoj prošlosti, donesene upravo na sjednicama naše skupštine, a najznačajnija je svakako ona 9. januara 1992. godine, na kojoj je usvojena Deklaracija o proglašenju Republike srpskog naroda BiH, odnosno Republike Srpske”, podsjetila je predsjednik Srpske.\nU sličnim okolnostima, u odnosu na one u kojima je nastala, dodala je Cvijanovićeva, Narodna skupština egzistira i djeluje danas, 30 godina od svog osnivanja i 26 od završetka ratnih sukoba u BiH.\n“Uprkos tome, Narodna skupština godinama i u kontinuitetu potvrđuje status ubjedljivo najefikasnijeg zakonodavnog tijela u BiH, kako u pogledu usvojenih zakona, tako i u obavljanju drugih funkcija iz svoje nadležnosti. Jedna od najznačajnijih funkcija jeste pružanje podrške srpskom članu Predsjedništva i sprečavanje preglasavanja u ovoj instituciji, kroz potvrđivanje mehanizma zaštite vitalnog interesa Republike Srpske. U sadašnjem sazivu, Narodna skupština je dvotrećinskom većinom nekoliko puta potvrdila svoj značaj i, zajedno sa srpskim članom Predsjedništva, spriječila donošenje odluka koje bi bile štetne za Republiku”, naglasila je Cvijanovićeva.\n“Mnoge nadležnosti koje su nam od Dejtona do danas nasilno i nelegalno oduzete, biće vraćene i u tom procesu ključnu ulogu će imati Narodna skupština Republike Srpske. Ne želimo ništa više i ništa manje od onoga što nam po Dejtonskom sporazumu i Ustavu pripada i za to ćemo se boriti svim raspoloživim političkim i pravnim sredstvima. Zbog toga je potrebno da se okupimo u i oko Narodne skupštine, iste one u kojoj smo donosili sve suštinski važne odluke za Republiku Srpsku i njene građane”, poručila je predsjednik Srpske.\nPremijer Republike Srpske Radovan Višković rekao je da je bila hrabra odluka da bude formirana Skupština srpskog naroda u BiH, ali da je to značilo opstanak srpskog naroda na vjekovnim ognjištima.\n“To je bila hrabra odluka i da nije bilo nje, ko zna šta bi bilo za srpski narod na ovim prostorima”, rekao je Višković novinarima.\nOn je naglasio da Narodna skupština 30. godina od formiranja pokazuje demokratski kapacitet i ima najznačajniju ulogu u donošenju nekih odluka.\n“Kao i prije 30 godina Narodna skupština Republike Srpske danas ima ulogu ako se uzmu u obzir odnosi u BiH. Vjerujem da se Srbi, Hrvati i Bošnjaci mogu dogovoriti ali je nažalost međunarona zajednica kreator nekih odluka”, smatra Višković.\nTo, tvrdi on, međunarodna zajednica može veoma brzo riješiti, a sigruno je da BiH može opstati u skladu sa Dejtonskim mirovnim sporazumom, odnosno kao zajednica dva entiteta i tri konstitutivna naroda.\nPredsjednik Narodne skupštine Republike Srpske Nedeljko Čubrilović izjavio je da ova institucija nastavlja pravni i politički kontitnuitet srpskog naroda u BiH.\n“Srpski poslanici iz tadašnje Skupštine BiH u tim okolnostima su odlučili da formiraju Skupštinu srpskog naroda kako bi obezbijedili njegov opstanak”, rekao je Čubrilović.\nOn je dodao da je formiranje Skupštine srpskog naroda bio odgovor na politiku rukovodstva muslimana i Hrvata.\nČubrilović je naveo da u datim okolnostima nije bilo mogućnosti da bude odbranjeno pravo srpskog naroda u BiH kao i njegova konstitutivnost i ravnopravnost.\n“Zato je formirana Skupština srpskog naroda kao legitimnog predstavnika i političke volje ovog naroda u BiH. To je presudan faktor u njegovom opstanku, odnosno fozočkoj egzistenciji na ovim prostorima”, rekao je Čubrilović u obraćanju na svečanoj akademiji povodom 30 godina postojanja i rada Narodne skupštine.\nPrevious articleZa izbore u Prijedoru prijavljeno 11 stranaka i pet nezavisnih kandidata\nNext articleBarselona i Sarajevo sve bliže kandidaturi za ZOI 2030: Španci pružili punu podršku ideji!


Dodik: Najbolje da se BiH razidje na tri nezavisne države | Novine Toronto\nDodik: Najbolje da se BiH razidje na tri nezavisne države\nSrpski član Predsedništva Bosne i Hercegovine (BiH) Milorad Dodik izjavio je da je potrebno da se ta država "razidje" na tri nezavisne države i ocenio da će time postojati veći stepen mira na tom prostoru.\n"Bosna i Hercegovina je pokazala da ne može da funkcioniše. Ne možemo da živimo zajedno, moramo da se razidjemo i nadjemo način kako ćemo da egzistiramo kao zasebni subjektiviteti. Jedino je rešenje da se razidjemo na tri nezavisne države", rekao je Dodik za TV Prva.\nDodik je ocenio da će postojati "veći stepen mira" ako na teritoriji BiH budu tri nezavisne države, napominjući da neće biti oružanih sukoba na tom prostoru, "sem ako NATO ne bude radio neku intervenciju".\nPrema rečima Dodika, "jasan je stav Srbije da ona podržava Dejtonski sporazum", ali je "Vučić više puta rekao da je protiv bilo kakvog nametanja zakona, a to se desilo".\nDodik je naveo da ga, kad ide u Sarajevo, obezbedjuje policija RS, kao i da se "Kristijan Šmit lažno predstavlja da je visoki predstavnik u BiH".\nKomentarišući njegovu izjavu da nema promena granica na Balkanu, Dodik je upitao šta Šmit "ima s tim", dodajući da će toga biti.\nOn je najavio da će predsednika Srbije Aleksandra Vučića danas "upoznati sa detaljima" dogadjaja koji su usledili nakon što je visoki predstavnik u BiH Valentin Incko "nametnuo" Zakon kojim se negira genocid u Srebrenici\nDodik je rekao da je današnji susret Vučića sa političkim predstavnicim RS ranije dogovoren, radi zajednočkog obeležavanja stradanja Srba u operaciji "Oluja".


Podizanje američke zastave ispred ambasade SAD u Havani\nDržavni sekretar Džon Keri predsedavao je ceremonijom podizanja američke zastave ispred ambasade u Havani, prvi put posle 54. godine\nAmerički marinci su, u prisustvu državnog sekretara Džona Kerija, podigli zastavu ispred ambasade SAD na Kubi, na ceremoniji koja je simbolično označila početak nove ere odnosa dva neprijatelja iz perioda Hladnog rata.\nPodizanje američke zastave ispred ambasade u Havani, prvi put nakon 54 godine... Vojnicima su novo obilježje predala tri penzionisana marinca – Leri Moris, Majk Ist i Džim Trejsi - koji su u januaru 1961. godine poslednji put spustili zastavu ispred zdanja u kubanskoj prijestonici.\nNakon što je podignuta zastava i odsvirani poslednji tonovi američke nacionalne himne, odjeknuli su uzvici i aplauzi okupljenih, među kojima su bili i pojedini članovi Kongresa, kubanski zvaničnici i brojni građani.\n„Ovo je stvarno nezaboravan događaj, dan za ostavljanje po strani starih prepreka i za istraživanje novih mogućnosti“.\nCeremonijom, još jednim simobličnim korakom u poboljšanju odnosa dvije zemlje predsjedavao je Džon Keri – prvi američki državni sekretar u posjeti Kubi od davne 1945. godine.\n„Prijatelji, okupili smo se ovdje zato što su naši lideri, predsjednik Obama i predsjednik Kastro donijeli hrabru odluku da prestanu da budu zatočenici istorije i da se usredsrede na sadašnje i buduće prilke. To ne znači da bi trebalo ili da ćemo zaboraviti prošlost. Kako možemo?“\nAmerički diplomata je u svom obraćanju jasno stavio do znanja da, uprkos istorijskoj obnovi odnosa, Vašington nije odustao od kritika kršenja ljudskih prava na Kubi i da će nastaviti da se zalaže za demokratske reforme.\n„Uvjereni smo da bi za narod na Kubi najbolja bila istinska demokratija, u kojoj su ljudi slobodni da biraju svoje lidere, izražavaju svoje ideje i upražnjavaju svoju vjeru, gdje postoji puna posvećenost ekonomskoj i socijalnoj pravdi i gdje su institucije odgovorne onima koje služe, a civilno društvo nezavisno i u mogućnosti da se razvija.“\nKeri je međutim dodao da je na Kubancima da oblikuju svoju budućnost.\n„Bilo bi nerealno očekivati da će normalizacija odnosa kratkoročno imati transformativni uticaj na Kubu.“\nAmerički zvaničnik sastao se sa svojim kubanskim kolegom Brunom Rodrigezom nakon ceremonije, na koju nisu bili pozvani kubanski disidenti. Predstavnici kubanskog civilnog društva, među kojima politički, medijski i aktivisti za ljudska prava, prisustvovaće drugoj, većoj svečanosti u rezidenciji šefa američke misije na Kubi, Džefrija de Laurentisa.\nKeri je na zajedničkoj konferenciji za novinare sa Rodrigezom najavio da će novi američko - kubanski komitet narednog mjeseca početi razgovore o punoj normalizaciji bilateralnih odnosa. Takođe je dodao da će put ka normalizaciji odnosa zavisiti od ukidanja trgovinskog embarga Kubi, čemu se protive mnogi konzervativci u Kongresu.\nPojedini američki zakonodavci i istaknuti političari kritikovali su novu politiku američke administracije prema Kubi, optužujući predsjednika Baraka Obamu da je nagradio Kastrov režim za represivne mjere i stalno suprostavljanje američkim interesima. Drugi članovi Kongresa su pak pružili podršku i izrazili nadu u produktivnije odnose dvije zemlje.\nI dok traje slavlje na ulicama Havane, analitičari upozoravaju da nakon obnove diplomatskih veza, slijedi složeniji zadatak ukupne normalizacije odnosa. Kuba, između ostalog, traži da Sjedinjene Države ukinu ekonomski embargo, te da vrate američku pomorsku bazu u Zalivu Gvantanamo. Vašington, pak, planira da nastavi pritisak na kubanske vlasti da poštuju ljudska prava, vrate bjegunce kojima je odobren azil, te riješi pitanje nacionalizovane američke imovine.


Nikolić: Prerađivački sektor lane rastao uprkos pandemiji\nTanjug 12. juna 2021. 10:02\nBEOGRAD – U uslovima izrazitog pritiska pandemije na smanjenje privredne aktivnosti, Srbija je u prošloj godini uspela da očuva i uveća proizvodnju prerađivačkog sektora, navodi u analizi prerađivačkog sektora Srbije u 2020. ekonomista Ivan Nikolić.\nOn u tekstu objavljenom u najnovijem broju mesečnika Makroekonomske analize i trendovi (MAT) ukazuje da je dodata vrednost izražena u evrima u ovom sektoru lane, prema preliminarnim rezultatima strukturnih statistika Republičkog zavoda za statistiku, uvećana čak za 7,4 odsto u odnosu na 2019.\nTime se ona praktično vratila izrazito uzlaznom trendu rasta koji je uspostavljen od 2015. godine.\n“ Dodata vrednost prerađivačke industrije tokom 2019. prvi put je premašila šest milijardi evra. Dodavanjem podataka za 2020. ostvaren je novi prirast od pola milijarde evra, te je ukupna dodata vrednost prerađivačkog sektora sada već na 6.503 miliona evra, što je za 73,3 odsto više nego što je ona iznosila na početku prethodne decenije“, ističe Nikolić.\nUkazuje da je grupisanjem oblasti prerađivačkog sektora prema tehnološkoj složenosti, vidljivo da su, nakon laganog usporavanja u 2019. godini, nosioci uzleta industrijske proizvodnje bile upravo oblasti srednje-visoke i visoke tehnološke složenosti.\nOvo ocenjuje kao dobru vest, s obzirom na činjenicu\nda je baš ovaj segment proizvodnje dao ključni doprinos procesu pozitivnog tehnološkog restrukturiranja ukupne industrije od 2015. godine.\nKada je reč o oblastima koja se svrstava u high-teć grupaciju, u njima je lane zabeležen odličan rezultat, jer je dodata vrednost iskazana u evrima u proizvodnji osnovnih farmaceutskih proizvoda uvećana za 13 odsto, a u proizvodnji računara, elektronskih i optičkih proizvoda za 13,5 odsto.\nPritom treba imati na umu da petina celokupnog prirasta dodate vrednosti zajednički posmatrano, high-teć i segmenta srednje-visoke tehnološke složenosti, potiče od ove dve oblasti proizvodnje.\nProizvodnja visoke tehnologije u našoj zemlji je poslednjih godina u ekspanziji, ali Srbija ‘tehnološki preporod’ proizvodnje ipak duguje kompanijama koje posluju u okviru grupacije srednje-visokih tehnologija, ukazuje Nikolić.\nTo potvrđuju i podaci koji pokazuju da je prosečan međugodišnji rast dodate vrednosti u prethodnoj deceniji u grupaciji niskih tehnologija bio 4,5 odsto, kod srednje-niskih pet odsto, dok se grupacija srednje-visoke tehnološke složenosti uvećavala čak za 11,5 odsto godišnje u proseku.


Uskoro počinje gradnja kompleksa na Hercegovačkoj Gračanici - News - Turistički svet\nBiljana Marčeta: Garancije - podsticaj za razvoj ili gašenje turizma u Srbiji?!\nMagelan travel je agencija koja se bavi receptivnim turizmom. Čak 85% naših...\nPredsednik Nacionalne asocijacije turističkih organizacija Srbije (YUTA) Aleksandar Seničić...\nU trendu: Krstarenja za “nigde”\nKruzeri koji nikuda ne plove od skoro će biti nova normalnost zbog pandemije virusa korona. Ova...\nU eko selo Ruža vetrova na Fruškoj gori investirano 1,5 miliona evra\nNa obroncima Fruške gore, blizu manastira Mala Remeta gradi se eko-selo Ruža vetrova. U...\n» Biljana Marčeta: Garancije - podsticaj za razvoj ili gašenje turizma u Srbiji?!\n» Osiguravajuće kuće ponudile polise samo za desetak turističkih agencija\n» U trendu: Krstarenja za “nigde”


SKOK E-TRGOVINE: Evo šta se najviše kupuje preko interneta | Novosti.RS\nOd vanrednog stanja e-kupovina hrane u Srbiji povećana je za 200 odsto, odeće duplo, a tehničkih uređaja i računarske opreme za 50 procenata. Ovo je izjavila državna sekretarka u Ministarstvu trgovine, turizma i telekomunikacija, Tatjana Matić, na onlajn panelu o trendovima e-trgovine u Srbiji.\n- Tokom vanrednog stanja uvedenog zbog pandemije virusa korona, poštanski operateri su zabeležili rast broja pošiljki, odnosno dostava robe kupljene putem elektronske trgovine za čak 40 odsto - istakla je Matićeva. - Evidencija trgovaca pokazuje da je e-kupovina povećana od 50 do čak 300 procenata, u zavisnosti od vrste roba i usluga.\nOna je navela da posle ukidanja vanrednog stanja poštanski operateri i dalje imaju veći rast nego u vreme proglašenja pandemije, i to od 50 do 100 odsto, a većina trgovaca je zadržala porast od oko 100 procenata u odnosu na isti period prethodne godine.\nekonomija e-trgovina trgovina hrana\nčetvrtak, 10. 09. 2020. u 14:46\nU POŽARU u Kotorskoj ulici u novosadskom naselju Telep, danas oko 10 sati, izgoreo je kombi.\n12:11 DETALjI UBISTVA U BARIČU: Evo šta je Radovan uradio nakon što je nožem usmrtio voljenu\n12:05 ĐOKOVIĆ BI MOGAO DA OSTANE BEZ MOTIVACIJE: Ima ženu i dvoje dece i ne želi da bude na putu svake nedelje sa skoro 40 godina\nBivši svetski broj četiri Greg Rusedski dovodi u pitanje motivaciju Novaka Đokovića.\n11:56 Putin predložen za Nobelovu nagradu za mir\n11:55 MARINA MALjKOVIĆ: Institut za ženski sport počinje sa radom\n11:51 NOVA BOLNICA SA 30 SALA ZA OPERACIJE: Lončar na gradilištu KCS najavio da će radovi biti gotovi do sledećeg leta


INFO ::: Paneli i skupovi > Mađarska zajednica kao most između Srbije i EU\nMađarska zajednica kao most između Srbije i EU\nTreći i poslednji panel iz projekta "Uloga mađarske zajednice u Srbiji" održan je, sredinom decembra u Novom Sadu na temu "Mađarska zjednica kao most između Srbije i EU". Za razliku od predhodna dva ovaj panel nije okupio veliki broj učesnika, ali rasprava zbog toga nije izgubila na sadržajnosti.\nViše učesnika u raspravi je istaklo da vojvođanski Mađari snažno podržavaju evropsku orijentaciju Srbije, jer u integraciji Srbije u evropske strukture, kao i u članstvu u EU, vide magućnost da lakše ostvare svoje interese i zadovolje svoje potrebe.\nIstičući da je evropeizacija Srbije strateški interes Mađara u Vojvodini Iren Gabrić Molnar, profesorica univerziteta, je navela sledeće razloge:\n- mogućnost veće prekogranične saradnje sa maticom i ostalim mađarskim zajednicama koje se već nalaze unutar EU, te\n- potrebu da se interregionalnom saradnjom prevaziđe periferni status severne Vojvodine.\nSnažan interes vojvođanskih Mađara da se Srbija u potpunosti evropeizuje potvrđuju, po njenim rečima, i rezultati empirijskog istraživanja. Recimo, na pitanje šta vas najviše brine u društvu, najveći broj ispitanika je, prema istraživanju odraslog stanovništva u onim vojvođanskim opštinama u kojima žive Mađari (2004. godine), odgovorio: "Zaostajanje za svetom i Evropom". Odmah iza ovog, ispitanici su odgovorili da ih brine spor tempo reformi, te izgubljena autonomija Vojvodine.\nKulturni obrasci, multikulturalnost, komunikacija kako sa maticom, tako i sa onim delovima Evrope gde žive Mađari, te tradicionalna prekogranična saradnja značajne su prednosti mađarske zajednice na temelju kojih će i njena uloga u evropeizaciji Srbije sve više dolaziti do izražaja. No, da bi ta uloga u većoj meri došla do izražaja neophodno je, po rečima Iren Gabrić Molnar, promeniti shvatanje prekogranične interregionalne saradnje, te prevazići državni centralizam i u Srbiji, i u Mađarskoj, jer se veoma dugo čeka na odobrenja Beograda i Budimpešte, čak i u pogledu najmanjeg privrednog i drugog oblika saradnje. U strateškim planovima regionalnog razvoja naglasak bi morao biti, smatra Iren Gabrić Molnar, na jačanju prostornog i infrastrukturnog integriteta prekogranične obalsti, što se može postići promocijom prekograničnih inicijativa, olakšane integracije tržišta, povećanjem koherentnosti lokalnih zajednica, kao čitav niz drugih mera, posebno onih koje se odnose na oblast istraživanja, naučnih tehnologija i oblasti razvoja ljudskih resursa.\nPodsećajući na činjenicu da su vojvođanski Mađari, zahvaljujući činjenici da se susedna Mađarska već nalazi u EU, osvojili određeni nivo eu znanja, Ferenc Žoldoš iz D.o.o. "Adaptatio - D" je podsetio da pripadnici mađarske manjine kreirali projekte u kojima se ne naglašavaju samo njihovi kulturni i nacionalni prioriteti, nego i neki regionalni aspekti koji doprinose poboljšanju života svih ljudi koji žive na određenim područjima. Kako bi se iskoristile sve mogućnosti koje pruža EU, Žoldoš je naveo da je, zahvaljujući fondaciji "Apacai", oko 300 ljudi iz Vojvodine steklo neophodna znanja kako bi svojim projektima moglo konkurisati za podršku EU, što itekako doprinosi modernizaciji mađarske zajednice u Vojvodini. On, takođe, naglasio činjenicu da je Vlada Mađarske stvorila sistem pomoći Mađarima koji žive van granica Mađarske, zahvaljujući kome je u proteklih 18 godina i uspostavljena široka saradnja između vojvođanskih Mađara i same Republike Mađarske.\nNa panelu je bilo reči i o budućnosti mađarske manjine u Vojvodini, odnosno Srbiji. Istoričar Zoltan Mesaroš je podsetio da je tokom 90-tih godina došlo do egzodusa pripadnika mađarske zajednice, što je dovelo do toga da je mađarska zajednica danas demografski i intelektualno oslabljena, ekonomski osiromašena, pa je i njen politički uticaj umanjen. Želja samih Mađara za izvesnim vidovima autonomija nigde nije dovelo do željenih rezultata, jer za tako nešto nije bilo razumevanja. Mesaroš je podsetio da je asimilacija prirodan proces, ali da ona, potpomognuta od strane vlasti, vodi laganom nestajanju manjinskih zajednica. Rešenje problema je, po njegovom mišljenju, u tome da se manjinske zajednice tretiraju kao kolektiviteti, jer "raspršivanje kolektiviteta ne doprinosi bržoj evropeizaciji Srbije".


Nastavljen štrajk u RK "Kragujevčanka"\nIsplata zarada zatvara robne kuće\nKRAGUJEVAC - Radnici Robne kuće "Kragujevčanka", koji već jedanaesti dan štrajkuju glađu, juče se nisu susreli sa stečajnom upravnicom Oliverom Savović. Predstavnica stečajne uprave održala je sastanak sa članovima gradske Vlade, gde je, kako se, nezvanično saznaje, izjavila da bi isplata dugovanja prema svim radnicima praktično zatvorila sve robne kuće ove kompanije.\nSastanku održanom iza zatvorenih vrata nisu prisustvovali predstavnici štrajkača. Oni su tražili da sastanak sa Oliverom Savović i njenim zamenikom bude održan u Robnoj kući, pošto zbog iscrpljenosti niko od njih nije bio sposoban da ide u Skupštinu grada.\nPredstavnik gradske vlade Nikola Spasić izjavio je da se radnicima duguje još 38 i po plata, a da je glavni prihod Robnih kuća "Beograd" prihod od zakupa poslovnog prostora. Navodno, Kragujevac je, od 27. maja, bio privilegovan u pogledu isplata, i u ove svrhe usmereno je oko 20 miliona dinara. Štrajkački odbor je najavio da ne odustaje od štrajka jer nisu ispunjeni zahtevi oko dalje realizacije socijalnog programa.\nNa prelazu Rača sprečen šverc šećera iz BiH u Srbiju\nSrbima Nemačka obećana zemlja\nSSS: Prete blokadom vlade\nĐelić: Carini treba "sveža krv"\nKula: Puževi pred istrebljenjem


Buzek: Srbiji treba Đokovićeva odlučnost\nPredsednik Evropskog parlamenta Ježi Buzek obraća se poslanicima na posebnoj sednici Skupštine Srbije\nOdlučnost koju poseduje Novak Đoković treba da ima cela zemlja, poručio je danas poslacima u Skupštini Srbije predsednik Evropskog parlamenta Ježi Buzek. Zvaničnik iz Brisela je tokom današnje posete Beogradu razgovorao sa predsednicom Skupštine Srbije Slavicom Đukić Dejanović i premijerom Mirkom Cvetkovićem.\nNormalizacija odnosa sa Prištinom je ključ evropske budućnosti Srbije, poručio je predsednik Evropskog parlamenta Ježi Buzek, obraćajući se poslanicima u Skupštini Srbije. Prema rečima evropskog zvaničnika naredni koraci su jasni – za nekoliko nedelja status kandidata, a za nekoliko meseci i početak pregovora za ulazak u EU. S druge strane, rekao je Buzek, Evropa želi samo jednu stvar – unapređenje odnosa sa Prištinom i primenu dogovorenih rešenja:\n"Takođe je neophodno sesti za sto i započeti konkretne pregovore za sledeći korak i sledeći dogovor. Postoji cela lista i vrlo je važno razmišljati o vrlo konkretnim koracima. Zato što su oni na stolu. Implementacija konkretnih koraka je potrebna, kao i sledeća runda pregovora da bi se olakšao život građanima Kosova i Srbije".\nPredsednik Evropskog parlamenta rekao je da se od Srbije ne očekuje da ispuni sve uslove za nekoliko meseci, ali da treba da učestvuje u razgovoru o primeni dogovora postignutih sa Prištinom. Na izjavu predsednice Skupštine Srbije Slavice Đukić Dejanović da Evropa treba da radi na poboljšanju stepena težnje Prištine da učestvuje u dijalogu, Buzek je odgovorio da shvatio njenu poruku i da je već počeo da radi na tome:\n"Od Srbije se očekuje da ne blokira nikoga u regionu na tom putu. Mi očekujemo da ne budemo blokirani od Prištine", rekla je predsednica Skupštine.\nA pred poslanicima u Skupštini Srbije Buzek je posebno istakao primer najboljeg tenisera sveta Novaka Đokovića, koji se, pošto ga je pobedio, izvinio Švajcarcu Rodžeru Federeru.\n"Tu odlučnost koju je tada imao Ðoković treba da ima i Srbija na putu ka EU", rekao je Jerži Buzek i objasnio da je, kao što je i Ðoković bio uveren da može to da učini, to veoma važno i kada je zemlja u pitanju.


Nišville pokrenuo inicijativu da Niš bude Evropska prestonica kulture 2025. godine – Ananas Magazin `\nKULTURA Nišville pokrenuo inicijativu da Niš bude Evropska prestonica kulture 2025. godine\nNišville Jazz festival 2017 Foto: Ana Stanojević (Arhiva)\nNišville Jazz festival uputio je predlog Skupštini Grada Niša da na prvoj narednoj sednici razmotri i donese odluku o kandidaturi našeg grada za Evropsku prestonicu kulture 2025. godine.\nKako navode iz organizacije Festivala, prethodne inicijative 2011. i 2014. godine nisu naišle na razumevanje tadašnjih gradskih vlasti. Ali s obzirom da je u međuvremenu Novi Sad pobedio u trci za Evropsku prestonicu kulture za 2021. godinu, zahvaljujući Exit festivalu, iz Nišville-a veruju da je sledeći termin pogodan za kandidaturu Niša ispred Srbije upravo 2025. godina.\nDobro osmišljenim projektom moguće je da dobiti status Evropske prestonice kulture i uvećati gradski budžet za kulturu za 100 miliona evra sto bi preporodilo infrastrukturu kulture grada a i obogatilo kulturnu ponudu umetničkim doživljajima tokom svih 365 dana – ističe direktor Nišville Jazz festivala Ivan Blagojević.\nOn dodaje da je predlog Nišville-a i da se obezbedi podrška gradova juga Srbije (Pirot, Leskovac, Vranje i Kruševac) kao partnera na projektu od čijih je gradonačelnika Nišville dobio načelnu saglasnost prilikom pokretanja prethodnih inicijativa.\nTAGS: Grad Niš Ivan Blagojević Nišville Nišville jazz festival


Predavanje o lekovitom bilju održano u Ždeglovu - TV 4S\nPredavanje o lekovitom bilju održano u Ždeglovu\nOd tv4s\t Poslednja obnova maj 24, 2019\nU saradnji sa Fondacijom Euro pro za podršku razvoja opština Srbije u firmi DeverraFarm održano je predavanje na kome se govorilo o lekovitom bilju, njegovom prepoznavanju i upotrebi u lekovite svrhe, kao i prikupljanjem , sušenjem i pakovanjem lekovitog bilja.\nKako je kazao predsednik opštine Lebane Ivan Bogdanović na čijoj se teritoriji nalazi ova firma sklapanjem ugovora o kooperaciji koji podrazumeva zasad preko 30 vrsta lekovitog bilja pruža se mogućnost za ekonomski napredak individualnih poljoprivrednih proizvođača.DeveraFarm iz Ždeglova jedna je od‚106 firmi u Srbiji koja je dobila finansijska sredstva od ukupno projektovane sume od 2 miliona i 100.000 evra za podsticanje konkurentnosti na evropskom nivou.\nEU Pro na ovaj način podstiče kreativnost i društvenu odgovornost novoosnovanih firmi i doprinosi ne samo njihovom razvoju, već i unapređenju ekonomskog položaja stanovništva što ima za cilj jačanje kapaciteta lokalne samouprave posebno u strateški važnim opštimama kakva je i opštinaLebane koja raspolaže prirodnim bogatstvom jer je locirana u podnožju planine Radan koja će dobiti sve veći značaj izgradnjom saobraćajnice koja će spajati nekoliko država u regionu.\nPored postojećih 12 radnika od kojih je pet tehnologa, sada se stvaraju uslovi za otvaranje još deset radnih mesta,kazao je direktor firme Bojan ilić i naglasio da se proizvodni pogon prostire na oko 3.000 kvardratnih metara i da je za proteklih godinu dana DeverraFarm izrasla u veoma ozbiljnu i respektabilnu kompaniju koja svoje priozvode bazira na prirodnim supstancama izvozi u čitavom regionu.\nOdržan tematski sastanak parlamenta privrednika u proširenom sastavu u Bosilegradu\nLeskovačka Narodna biblioteka obeležila jubilej 140 godina od osnivanja prve Čitaonice\nPret\tSledeći 1 of 975


pink.rs | Veza sa muškarcem koji ne veruje u horoskop: Da li je važno da vaš partner veruje u astrologiju?\nKoliko je vaša vera u horoskop jaka?\nKao i u svakoj vezi, postoje neke stvari preko kojih ne možete da pređete i koje ne možete da porihvatite kod partnera, ali da li je verovanje u horoskop toliko bitno za uspešnu vezu?\nZa neke ljude, verovanje u astrologiju i crte ličnosti u zavisnosti od horoskopskog znaka su logični i veoma važni faktori za vrednovanje nekog muškarca sa kojim možda ulazite u vezu. Znanje kako se drugi ljudi osećaju i logika mogu da nam pomognu da budemo empatičniji kao osobe.\nČuti koliko su ljudi nezainteresovani za astrologiju i da li veruju ili ne veruju u horoskop ponekad nekim ljudima nije svejedno. Trebate da date šansu nekoj osobi, bez obzira da li on veruje u svoj horoskopski znak ili ne. Isto je kao i sa drugim sistemima verovanja kao što je religija. S toga, to ne treba da bude prepreka da sa nekim imate uspešnu i srećnu vezu.\nOdlazak na dejt sa nekim podrazumeva da sa nekim provedete vreme i razmenite ideje bez obzira u šta verujete. Nećete uspeti u odnosu ukoliko je neko od vas dvoje tvrdoglavo i počne da se svađa jer se druga strana ne slaže sa njegovim uverenjima. Budite dosledni sebi, ali nemojte gledati samo napred i biti isključivi.\nSa osobom sa kojom ste izašli na dejt trebate da podelite svoje mišljenje i da učite jedno o drugom jer zato služi dejt. U današnjem društvu imamo mnogo ljudi koji su druge rase, vere i političkih opredeljenja koji opet završe zajedno i u srećnim su vezama i brakovima i imaju decu. Ne trebate da se plašite ljudi koji su drugačiji od vas i imaju drugačiji pogled na svet i život. Prihvatite hnjihovui različitost kako bi ste i vi sami i društvo u celosti napredovali.


Njemačka i Slovenija nude stipendije za postdiplomce iz Republike Srpske | Banjaluka.net\nNjemačka i Slovenija nude stipendije za postdiplomce iz Republike Srpske\nStudenti iz Republike Srpske i BiH koji postdiplomske studije žele da nastave u Sloveniji ili u Njemačkoj mogu da apliciraju za stipendiju, ali i za džeparac koji će im biti potreban prilikom školovanja.\nStipendija se dodjeljuje studentima za master ili doktorske studije iz oblasti prirodnih nauka, tehnologije i medicine i iznosi 700 evra mjesečno za školarinu i džeparac – saopštili su iz slovenačkog Centra za razvoj ljudskih resursa.\nDodali su da je konkurs za prijave otvoren još 65 dana, a svi zainteresovani studenti mogu se prijaviti na veb stranici za Razvoj ljudskih resursa Slovenije.\nPriliku za studiranje preko granice nudi i jedan od vodećih univerziteta u istočnoj Evropi, “Freme Univesitat Berlin”, a konkurisati mogu studenti koji se upisuju na magistarske studije iz oblasti globalne politike.\nPo završetku studija kandidati stiču diplomu njemačkog univerziteta i priliku za nastavak karijere – naveli su u ovom univerzitetu.\nProgram počinje u oktobru, a svi zainteresovani se mogu prijaviti putem veb sajta univerziteta.


Služba Narodne skupštine u organizaciji Misije OEBS-a organizovaće seminar čija tema će biti organizacija konstitutivne sjednice, te pripremiti Vodič za nove poslanike sa prezentacijom rada Službe i njenih radnih tijela, faza postupka usvajanja zakona, kao uputstvo za glasanje i upotrebu konferencijskog sistema za nove poslanike.\nTakođe je bilo riječi o Konferenciji “Uloga i zadaci skupštinskih službi u procesu evropskih integracija”, koja će u organizaciji Narodne skupštine Republike Srpske biti održana u ponedjeljak i utorak, 24. i 25. septembra.\nNa Konferenciji bi učešće trebalo da uzmu predstavnici Parlamenta BiH, Parlamenta FBiH, te Narodne skupštine Srbije i Skupštine AP Vojvodine. Konferenciju bi trebalo da otvori predsjednik Narodne skupštine RS Nedeljko Čubrilović i predstavnik Delegacije EU u BiH.\nGeneralni sekretar Narodne skupštine Marko Aćić 18.oktobra učestvovaće u Novom Sadu na konferenciji čiji domaćin je Skupština AP Vojvodine.\nU skladu s nedavno potpisanim Memorandumom o saradnji sa Službom Narodnom skupštinom Srbije predstavnici Službe Narodne skupštine prvu radnu posjetu parlamentu Srbije realizovaće tokom oktobra.\nDo kraja septembra u Narodnoj skupštini biće upriličeno otvaranje novoosnovane parlamentarne biblioteke.\nIZVOR: Vebsajt Narodne skupštine Republike Srpske, 19.09.2018.


O OVOM LEKU CEO SVET BRUJI A PROIZVODIĆE SE U SRBIJI | Glasnacije.rs\nO OVOM LEKU CEO SVET BRUJI A PROIZVODIĆE SE U SRBIJI\non 17. April 2020.\nKompanija „Dunav osiguranje“ :Osigurajte se, nesreće u saobraćaju su uvek moguće 29. October 2020.\n“Trenutno nema dovoljno podataka da se proceni efikasnost bilo kog od tih lekova u lečenju pacijenata Kovida-19, ili u prevenciji dobijanja korona virusa”, navodi SZO na svom sajtu. Ukazuje se da bi uzimanje velikih doza tih lekova moglo da ima nepoželjne ili vrlo ozbiljne zdravstvene posledice.\nEvropska agencija za lekove (EMA) upozorila je 1. aprila da bi lek hlorokin i njegov derivat hidroksihlorokin trebalo da se pri lečenju obolelih od virusne bolesti Covid-19 koristi samo u kliničkim ispitivanjima ili “hitnim programima” u okviru strogih protokola koji su odobreni u svakoj zemlji.\n“Veoma je važno da pacijenti i zdravstveni radnici koriste hlorokin i hidroksihlorokin samo za odobrene indikacije ili u kliničkim ispitivanjima ili hitnim programima za lečenje Covida 19”, objasnila je EMA.\nU SAD, Agencija za lekove (FDA) odobrila je upotrebu tog leka protiv Kovida 19, samo u bolnicama i “na prilagođen način kada klinički test nije raspoloživ ili moguć”.


Reakcija Kvinte razočarala i Albance i neke Srbe na Kosovu - Medija centar\nReakcija Kvinte razočarala i Albance i neke Srbe na Kosovu\nReakcija zemalja Kvinte u kojoj se ističe da su razočarane što Vlada Kosova nije prihvatila njihov predlog za organizaciju glasanja srpskih izbora i na Kosovu, izazvala je razočaranje i kod pojedinih Srba i Albanaca na Kosovu.\nZemlje Kvinte – Francuska, Nemačka, Italija, Britanija i SAD – saopštile su u sredu da su razočarane što je Vlada Kosova odbacila njihov predlog u vezi sa glasanjem na Kosovu na srpskim izborima 3. aprila. U zajedničkom saopštenju članica Kvinte se između ostalog navodi da kosovska Vlada “nije pokazala posvećenost principu zaštite građanskih i političkih prava svih svojih građana, uključujući pripadnike manjinskih grupa.\nMeđutim analitičar srpsko-albanskih odnosa Fatmir Šeholi smatra da zemlje Kvinte ne treba da budu razočarane, jer je prema njegovim rečima, premijer Kosova Aljbin Kurti pravilno postupio.\n“Premijer je našao racionalno rešenje i rekao je – nek Srbija pošalje zahtev Vladi Republike Kosova u smislu da se to razmotri i omogući održavanje izbora. To se nije desilo, jer kao što smo videli, Vučić to prodaje u Srbiji kao da je trebalo da prizna nezavisnost Kosova, a u stvari to nema veze sa priznavanjem nezavisnosti Kosova, nego to je jedno protokolarno pismo u kojem naravno da treba da se obratite institucijama Republike Kosova. U tom smislu nije prvi put da nam ovako govore zemlje Kvinte, da su razočarane i tako dalje, kao što smo mi građani Kosova razočarani Evropskom unijom što nam nije dala liberalizaciju viza, već 20 godina čekamo i ispunili smo sve kriterijume, i mi smo razočarani”, rekao je Šeholi.\nReakcijom zemalja Kvinte razočaran je i novinar Živojin Rakočević. On je za Glas Amerike rekao da je izgubljen poslednji segment demokratije, time što Priština ne dozvoljava organizovanje srpskih izbora na Kosovu.\n“Došli smo do stepena potpunog totalitarnog društva na Kosovu gde vam neko određuje da li možete da birate ovo ili ono, da li možete da glasate ili ne glasate. I u svemu tome imate jednu podršku međunarodne zajednice koja izbacuje bezlična saopštenja decenijama i koja se svode na to ‘razočarani smo’ . Kvinta je razočarana, to je vrhunac uticaja na totalitarni sistem u Prištini. Mi smo 20 godina kontinuirano ostajali bez svojih prava i danas smo podvukli crtu i shvatili da nam je Aljbin Kurti odredio da li možemo da biramo ili ne možemo da biramo, da li možemo da glasamo ili ne možemo da glasamo u svojoj zemlji”, rekao je Rakočević.\nPredsednik Progresivne demokratske stranke Nenad Rašić smatra da nije dobro što na Kosovu neće biti omogućeno glasanje na srpskim predsedničkim i parlamentarnim izborima 3. aprila. Rašić je za Glas Amerike rekao da nije iznenađen ovakvim ishodom i da su najodgovorniji za to predsednik Srbije Aleksandar Vučić i premijer Kosova Aljbin Kurti. .\n“Moram da kažem i da sam tako nešto očekivao, da budem najiskreniji. Zato što kad jednostavno imate sa obe strane dvojicu tvrdoglavih populista verovatno je to najočigledniji ishod koji se mogao očekivati”, naveo je Rašić.\nPremijer Kosova rekao je u sredu da Vlada Kosova nije donela odluku o zabrani održavanja srpskih izbora na Kosovu, već da nije postignut sporazum u vezi sa tim između Vlade Srbije i Vlade Kosova, što – prema njegovim rečima – predstavlja uslov za održavanje tih izbora i na Kosovu.


Izvršni direktor za projektovanje JP “Autoceste FBiH” Ešref Džafić i direktor JP “Šumsko-privredno društvo Zeničko-dobojskog kantona” d.o.o. Zavidovići Jasmin Devedžić potpisali su u Zenici, na sastanku u sjedištu Ministarstva za poljoprivredu, šumarstvo i vodoprivredu ZDK, sporazum o ustupanju i preuzimanju poslova sječe i izvozu drvnih sortimenata.\nPrema riječima ministra za poljoprivredu, šumarstvo i vodoprivredu Mirsada Hadžića, sporazumom se omogućuje nesmetano izvođenje radova na izgradnji dionica autoputa na Koridoru 5C na trasama koje prolaze kroz državne šume u ovom kantonu.\n– Izgradnja autoputa je za nas vrlo važan projekat, jer će povezati jug i sjever našeg kanton a time omogućiti kvalitetnu komunikaciju i dodatni razvoj privrede. Moramo omogućiti nesmetanu izgradnju novih donica, a ovaj sporazum potvrđuje posvećenost Vlade tom projektu – rekao je Hadžić. Sastanku su prisustvovali Ahmed Mušija, šef projekta JP “Autoceste FBiH” za dionicu Ponirak-Vraca, izvršni direktor za tehničke poslove JP ŠPD ZDK Smail Đonlagić te rukovodilac PJ Zenica Mirsad Čivić.


Može li se susret velike četvorke u Parizu pretvoriti u „novi Versaj“ - Sputnjik Srbija\n22:22 29.10.2018 (osveženo 07:55 30.10.2018) Preuzmite kraći link\nFrancuski predsednik Emanuel Makron ugostiće 11. novembra 60 svetskih lidera, a među njima će biti i predsednici Rusije i Amerike, Vladimir Putin i Donald Tramp, nemačka kancelarka Angela Merkel, ali i srpski predsednik Aleksandar Vučić i predsednik samozvanog Kosova Hašim Tači.\nPrisustvo „Velike četvorke“, kao i političkih lidera Srba i kosovskih Albanaca, poslužilo je kao potka medijskim spekulacijama da će se u Parizu povodom rešenja kosovskog čvora dogoditi nešto značajno. Šta tačno, ne zna se, ali kao najoptimalnija mogućnost pominju se susreti Vučića i Tačija sa Merkelovom, Putinom, Trampom i Makronom.\nTako, čak i prištinski mediji navode da će se njih dvojica sa Merkelovom i Makronom sresti 11. novembra, kao i da postoji „velika mogućnost“ da se sa Trampom i Putinom sretnu idućeg dana. Takođe, i u Beogradu se u „dobro obaveštenim krugovima“ najavljuju važni razgovori na marginama baš o sudbini južne srpske pokrajine.\nDogađaji na kojima se okupljaju značajni svetski lideri, poput ovog koji će biti održan u Parizu 11. novembra, umeju da posluže kao mesto na kome se velike sile dogovaraju o budućim koracima za rešavanje neke od kriza koje potresaju svet.\nKada bismo navodili o čemu bi sve „Velika četvorka“ mogla da se dogovara, ispada da bi Kosovo i Metohija bila tek jedna tačka u dugačkom spisku tema. Spisak je toliko dug da bi Pariz mogao da postane domaćin još jedne međunarodne konferencije, poput one u Versaju, na kojoj su pre sto godina svetski lideri pokušali da uspostave poredak koji bi sprečio dalje ratove i konflikte. I tom konferencijom dominirala je jedna velika četvorka (predsednici SAD i Francuske i premijeri Velike Britanije i Italije, glavnih sila pobednica u Prvom svetskom ratu).\nVerovatno je povlačenje paralele između Versajske mirovne konferencije, održavane od 18. januara 1919. do 21. januara 1920, i ponukala medije da otvore pitanje mogućnosti za održavanje sličnog skupa povodom rešenja kosovske krize.\nNekadašnji jugoslovenski ministar spoljnih poslova Vladislav Jovanović, iako naglašava da se još ništa ne zna o formatu susreta Vučića i Tačija sa četvoro svetskih lidera, naglašava korist od toga da „Velika četvorka“ bude uključena u rasplet kosovskog čvora.\nZa početak, ne zna se da li se radi o sastanku Vučića i Tačija sa liderima četiri velike sile, ili se radi o tome da bi njih dvojica pokušali da, kako Jovanović kaže, ličnim kontaktima pokušaju da ostvare viši stepen razumevanja.\n„U svakom slučaju, to je šansa da se, na neki način, uravnoteže prilazi problemu Kosova kao takvog. Jer do sada smo imali zapadni prilaz i usamljenu Srbiju koju je Zapad tretirao manje-više kao pobeđenu zemlju koja samo ima da prihvati ono što je formulisano kao posledica njenog poraza“, naglašava Jovanović.\n„Rusija ne samo da nije učestvovala u tom nasilnom, bespravnom odvajanju Kosova od Srbije i njegovog isto tako protivpravnog proglašavanja za nezavisnu državu, nego je i istorijski, prirodni i politički saveznik Srbije u trenutku kada se Srbija bori da odbrani svoja prava kao matična država u odnosu na Kosovo i da zaštiti svoj teritorijalni integritet i suverenitet“, konstatuje Jovanović.\n„Rano je, međutim, za bilo kakve zaključke, jer još ne znamo da li će do formalnog sastanka doći, a drugo, da li će on biti tretiran kao okvir za buduće moguće rešavanje kosovskog pitanja, ne više u direktnom bilateralnom kontaktu Beograda i Prištine, nego u širem međunarodnom okviru, koji bi se mogao zvati i međunarodna konferencija specijalno posvećena pitanju Kosova i Metohije“, smatra Jovanović.\nUlazak Rusije u proces rešavanja kosovskog pitanja, makar i na marginama obeležavanja Dana primirja, novi je momenat koji, kako kaže, obećava i koji može da ohrabri čvrstinu otpora Srbije prema pritiscima sa Zapada da što pre prihvati „realnost“, koja u svojoj suštini znači nametanje stanja koje je proizvedeno bespravnim radnjama tog istog Zapada.\nTači: Zamrznuti konflikt treba da se prevaziđe mirnim putem\npregovori Beograda i Prištine, međunarodna konferencija, Dan primirja, pregovori, Dan primirja 11. novembra u Parizu, Emanuel Makron, Vladislav Jovanović, Donald Tramp, Hašim Tači, Angela Merkel, Vladimir Putin, Pariz, Francuska


Interaktivne radionice, paneli i različita predavanja obeležiće Sajam omladinskog preduzetništva, koji će biti održan od 13. do 15. decembra u Hotelu „Zira“ u Beogradu.\nPosetioci će tokom tri dana imati priliku da čuju više od 50 preduzetnika, kao i predstavnike institucija i kompanija, od kojih će saznati sve o pokretanju sopstvenog biznisa. Preduzetnici će predstaviti različite faze razvoja poslovanja, a svi zainteresovani imaće priliku da od njih čuju i koje su programe podrške državnih institucija koristili, kao i šta su im bili najveći izazovi i motivacija.\nU okviru sajma biće predstavljene preduzetničke ideje učesnika projekta „Karavan omladinskog preduzetništva - program podrške osnivanju omladinskih kompanija kao i osnaživanju i pospešivanju omladinskog preduzetništva na teritoriji Republike Srbije”.\nOrganizatori pozivaju sve mlade ljude koji žele da nauče nešto novo i koji vide sebe u svetu preduzetništva da dođu i upoznaju se sa svim prednostima osnivanja i vođenja sopstvenog posla, ali i potencijalnim preprekama na tom putu.\nNacionalna služba za zapošljavanje biće jedan od učesnika sajma, a direktor Zoran Martinović govoriće na otvaranju, 13. decembra.\nViše o projektu možete da saznate na adresi: www.putmladogpreduzetnika.pfm.rs.\n4. Media market - Sajam informisanja, komunikacija i marketinga


Vučić u Priboju: Džamije da se poštuju, Bošnjaci da se osećaju sigurno! | Sandzak Live - Sandzaklive.Net- Najčitaniji web portal u Sandžaku - Sandzaklive\nHome SANDŽAK LIVE VIJESTI Društvo Vučić u Priboju: Džamije da se poštuju, Bošnjaci da se osećaju sigurno!\nPolicijski službenici koji su učestvovali u invidentu u Priboju, osim što će biti sankcionisana i kažnjena biće i premeštena, a ovim slučajem bavi se i tužilaštvo, kazao je danas u Priboju predsednik Srbije Aleksandar Vučić.\nOn je kazao da je nezamislivo da neko govori o pucanju u džamije, da Sjenicu naziva novom Srebrenicom.\nU Srbiji su svi jednaki i ravnopravni bez obzira na nacionalnu pripadnost, kazao je on, te istakao da Bošnjaci u Priboju moraju da se osećaju sigurno i bezbedno i da se u skladu sa time mora povećati njihov broj u policiji, sudovima i tužilaštvima.\nVučić je takođe poručio da se džamije moraju poštovati kao i bilo koja druga svetinja.\nVučić danas boravi u Priboju i nakon obilaska fabrika u industijskoj zoni Priboj, započeo je sastanak sa predstavnicima lokalnih vlasti, političkih stranaka, privrednicima, te obe verske zajednice.\nPrevious articleOd drugog polugodišta zarade učitelja u produženom boravku biće uvećane\nNext articleZbog 97 slučajeva ponovo testiraju svih 14 miliona stanovnika: Vlasti kineskog grada Tjenđina naredile drugu rundu testova


Srbin ipak na čelu Sarajeva - Sputnjik Srbija\n08:52 25 Jun 2021\nSrbin ipak na čelu Sarajeva\n10:26 20.11.2020 Preuzmite kraći link\nNekadašnji visoki funkconer u BiH i član poslednjeg saziva Predsedništva SFRJ, Bogić Bogićević, prihvatio je kandidaturu za gradonačelnika Sarajeva, saopštila je danas SDP BiH.\n"Čovek, državnik, socijaldemokrata koji je u prvi plan stavljao dobrobit svih ljudi tokom cele političke karijere, dugogodišnji član i funkcioner SDP-a, sa zadovoljstvom je prihvatio poziv SDP-a da upravo on bude kandidat za prvog čoveka glavnog grada BiH", navodi se u saopštenju, preneli su sarajevski mediji.\nO tome su, kažu, obavestili i svoje koalicione partnere, a konačnu odluku o izboru gradonačelnika donetće novo Gradsko veće Grada Sarajeva.\nBogićević je bio zajednički kandidat SDP i "Četvorke" na lokalnim izborima u BiH za načelnika opštine u Sarajevu.\nSocijaldemokratska partija BiH, kao jedna od stranaka "Četvorke", nije imala nijednog kandidata za načelničke pozicije u sarajevskim općinama, ali je kompromis s ostalim koalicionim strankama bio da SDP predloži svog kandidata za gradonačelnika Sarajeva.\nBogić Bogićević je bio član Predsedništva SFRJ od 1989. do 1991. godine i učesnik istorijske sednice tog najvišeg tela u bvšoj Jugoslaviji na kojoj je 12. marta 1991. godine odlučivano o uvođenju vanrednog stanja u zemlji.\nIako se očekivalo da će Bogićević kao Srbin iz BiH glasati za takvu odluku, on je ipak glasao protiv što je bilo odlučujuće za nedonošenje odluke u vanrednom stanju.\nOn je tada rekao: "Ja jesam Srbin, ali ne po profesiji".


Republika / TENISKI SVET OSTAO ZALEĐEN: Đoković saopštio vanredne vesti!\nponedeljak, 3. 8. 2020.| 17:14\nNastavak teniske sezone pod velikim je znakom pitanja nakon poruke Novaka Đokovića drugim igračima na ATP turu.\nPrvi reket sveta je, prema navodima španske "Marke", obavestio tenisere da se neće održati Masters u Madridu.\nOvaj turnir bio je planiran da se održi od 12. do 20. septembra i trebalo je da bude uvertira u Rolan Garos u Parizu.\nKako je objavila "Marka", Đoković je igrače o ovoj mogućnosti obavestio u zajedničkom razgovoru nazvanom "Top 100".\nI ATP i VTA postigli su dogovor sa španskom vladom, tako da teniseri iz Njujorka, gde će se održati turniri Sinsinati i i US open, neće morati u karantin prilikom leta iz SAD u Evropu.\nOtkazivanje Madrida direktno bi uticalo na turnir u Rimu, jer italijanska vlada nije dala "amin" da karantin nije potreban.\nĐoković je jasno poručio i upozorio igrače da ne možete da odete na US Open, a da bez ikakve provere odigraju turneju na šljaci, koja bi se sastojala od Rima i Rolan Garosa.\nSvetski broj jedan nada se da će rešenje biti pronađeno u narednih 48 sati, jer bi teniseri trebalo da već sledeće nedelje odlete u Njujork.\nSrbija Sport Tenis ATP Novak Đoković Masters u Madridu


Parlamentarci na Islandu traže da država građanima plaća troškove kod psihologa\nRedakcija 30.01.2019 20:57\nČlanovi državnog parlamenta na Islandu traže da država građanima plaća usluge kod psihologa, prenosi Anadolu Agency.\nPrema pisanju islandskih medija, trećina zastupnika u toj maloj otočkoj zemlji traži davanje subvencija građanima za usluge mentalnog zdravlja.\nViše od 20 parlamentaraca trenutno radi na nacrtu zakona kojim se predlaže da troškovi psiholoških usluga budu pokriveni javnim zdravstvenim osiguranjem.\nMaria Einisdottir, direktorica Nacionalne i univerzitetske bolnice Islanda, kazala je da je ovo odličan korak koji je trebao biti poduzet i mnogo ranije u interesu svih građana koji se suočavaju s ovakvim problemima.\nDodala je kako se nada da će zakon pomoći građanima da dođu do psiholoških usluga prije nego što njihova situacija postane veoma kritična.\nPomenuti nacrt zakona podržavaju zastupnici iz čitavog političkog spektra i gotovo svih političkih partija u islandskom parlamentu.\nZa razliku od drugih zdravstvenih usluga, psihološke usluge na Islandu prvenstveno nude nezavisni psiholozi.\nKada je u pitanju pristup uslugama, pacijenti uglavnom ne dobijaju nikakvu finansijsku podršku od države.\nPrema predloženom nacrtu, jedan od glavnih ciljeva zakona je osigurati pristup psihološkim uslugama za svakog građanina Islanda.\nStručnjaci smatraju da postoje i brojne makroekonomske koristi od ulaganja u preventivne usluge u oblasti mentalnog zdravlja.\nPrethodni članakBudite uporni sa uvođenjem novih namirnica u ishrani vašeg mališana\nNaredni članakVišestruka uloga Halilhodžića: Igračima sam otac, brat, kolega i trener


Tehničko-tehnološka priprema :: GOLUSHIN poslovni softver, Novi Sad\nPočetna Softverska rešenja Golushin IIS Tehničko-tehnološka priprema\nGOLUSHIN IIS (integralni informacioni sistem)\nOvaj modul omogućava ažuriranje tehnoloških postupaka i konstrukciono-montažnih sastavnica (normativa) koje se koriste prilikom izrade proizvoda. Osnovni elementi potrebni da se ovaj modul kvalitetno definiše su ažuriranje sledećih podataka:\nAlati koji se koriste u proizvodnji\nTipske operacije u proizvodnji\nTipski zahvati koji se koriste u operacijama\nRadna mesta prilikom izrade proizvoda\nMašine koje se koriste prilikom izrade proizvoda\nKonstruktivne sastavnice (normativi) gde se definišu sirovine koje su potrebne da bi se izradio neki deo i potrebna količina sirovina.\nMontažne sastavnice (normativi) gde se definiše koji su delovi potrebni da se kompletira neki proizvod i količina tih delova. Ovde ulaze kako proizvodi koje mi izrađujemo tako i delovi koje kupujemo od dobavljača a koji su potrebni da bi se kompletirao naš proizvod.\nTehnološki postupci gde definišemo na koji se način izrađuje neki deo a to sprovodimo tako da definišemo koje operacije i/ili zahvati su potrebni prilikom izrade i koliko je vremena potrebno za izradu(pripremno i komadno vreme), definišemo na kojim mašinama i radnim mestima će se izrađivati taj deo i koji alati će se koristiti.\nOvaj modul nam je ključan prilikom praćenja proizvodnje jer omogućava kako brzu izradu radnog naloga za proizvodnju tako i da možemo pratiti kolika je razlika između predviđene količine sirovine i utrošene, onda razlika između predviđenog i ostvarenog vremena izrade a isto tako prilikom računanja potrebnog kapaciteta radnih mesta i mašina. Na osnovu toga donosimo odluku da se radi u 2 ili 3 smene, kao i odluku da li su nam na raspolaganju svi alati i pomoćni materijali koje nabavljamo tako da bi mogli da odgovorimo u predviđenom roku na zahtev kupca.


'CRNI' BILANS SAD: U požarima stradalo najmanje 33 ljudi, traga se za desetinama u tri okruga (FOTO)\n'CRNI' BILANS SAD: U požarima stradalo najmanje 33 ljudi, traga se za desetinama u tri okruga (FOTO)\nAutor: Glas javnosti 14.09.2020. u 07:45\nPožari koji danima bukte širom Amerike izazvali su ogromnu štetu, veliki je broj nestalih, a i broj žrtava raste iz dana u dan dok se traga za desetinama građana u Kaliforniji, Oregonu i Vašingtonu.\nNajmanje 33 osobe poginule su u požarima koji besne na području zapadne obale SAD, od Kalifornije na jugu do države Vašington na severu. Požari bukte u Kaliforniji, Oregonu i Vašingtonu, a zbog pepela je znatno pogoršan i kvalitet vazduha, prenosi Glas Amerike.\nSpasilačke ekipe, uz pomoć dresiranih pasa, obilaze ugrožena područja te tri američke države, koje su pretrpele najteže posledice požara. Kako se navodi, oni su angažovani u potrazi za preživelima i pronalaženju tela mogućih žrtava.\nBela kuća je saopštila da će predsednik Donald Tramp sutra obići kalifornijske zvanicnike. Prethodno je porucio da guverneri država zapadnog dela SAD snose deo odgovornosti zbog krize koje izazivaju požari poslednjih godina usled, kako je ukazao, neadekvatnog održavanja šuma.\nVašingtonKalifornijaOregonPožari u SAD


Sindikati u "Ziđinu" najavljuju proteste posle šest meseci pregovora - Izazov\nSindikati u „Ziđinu“ najavljuju proteste posle šest meseci pregovora\nRadio-televizija Srbije\t 23. juna 2021. 18:38\nSindikalci su najavili da će protesti biti dvočasovni i održavaće se posle radnog vremena, jer sindikat ne namerava da remeti proces proizvodnje.\nPrema rečima Časlava Gavrića, glavnog poverenika sindikata Nezavisnost, novim kolektivnim ugovorom koji je poslodavac ponudio znatno se umanjuju prava zaposlenih. Samo jedna u nizu predloženih izmena, ali za radnike i najvažnija, upravo je ona o obračunu osnovne zarade.\n"Predlog novog kolektivnog ugovora predviđa da se može menjati u toku godine na osnovu ocenjivanja učinka zaposlenog, što je u suprotnosti sa zakonom o radu i našim zakonodavstvom", naglasio je Gavrić.\nKompanija "Ziđin" je predstavila sindikatima i novi pravilnik o radu kojima su ublažena neka od spornih rešenja u predlogu budućeg kolektivnog ugovora, ali je nepromenjena ostala oblast zarada zaposlenih.\n"Sindikati su spremni na pregovore samo o novom kolektivnom ugovoru, a ne o predloženom pravilniku o radu", rekla je Čedanka Andrić, izvršna sekretarka UGS Nezavisnost.\nU nedavnom saopštenju za medije kompanije "Ziđin", povodom predloga novog kolektivnog ugovora, naglašava se da je on u skladu sa zakonima Srbije i da će se uvođenjem stimulacija i bonusa stvoriti šansa za zaposlene da svojim zalaganjem poboljšaju materijalni položaj sebe i svoje porodice.\n"Ziđin" je podsetio da je prosečna zarada u toj kompaniji 97.824 dinara što je 53,9 odsto više od prosečne plate u Srbiji i da su do sada zaposlili oko 1.500 radnika u Boru i Majdanpeku.\nSindikalci su obavestili novinare i da su dobili poziv iz vlade da u četvrtak svoje argumente protiv novog kolektivnog ugovora, kako je najavljeno, izlože predstavnicima ambasade NR Kine i nadležnom ministarstvu.\nNOVI ZAKON ŠTITI SRPSKI JEZIK I ĆIRILICU: Vučić – Čuvamo svoje…\nMeštani najvećeg izbegličkog naselja u Srbiji posle…\nGOVOR PATRIJARHA PORFIRIJA: „Oluju“ ne smemo zaboraviti,…\nDOKTORKA GRUJIČIĆ SAOPŠTILA PORAZNE PODATKE: Primećeno povećanje…\nMUČKI UDARILI NA STARE I NEMOĆNE: U Crkvi Svetog Marka u Beogradu…\nTUĐMANOV PLAN JE BIO – ZBRISATI SRBE! Zloglasna…\nSećanje na žrtve „Oluje“ – centralna ceremonija u Busijama\nNIJE LEPO ŠIRITI LAŽI, GOSPODINE VELA: Marko Đurić odgovorio šefu…\nUBEDLJIV GOVOR PATRIJARHA PORFIRIJA: „Oluju“ ne smemo…


Andor Deli: države kandidate treba privući bliže EU krugu | Savez vojvođanskih Mađara\nTreba nedvosmisleno naglasiti da je posebno partnerstvo oblik privredne saradnje na višem nivou, korisno za građane i privrednike, što bi u svakom slučaju bila dobra poruka.\nS obzirom da u dogledno vreme proširenje Evropske unije neće doći na red, EU treba da promisli na koji način, kojim koracima i akcijama može zemlje članice da bliže privuče u krug zemalja Unije, odnosno da ih ohrabri u istrajavanju – izjavio je Andor Deli.\nPoslanik FIDES-a u Evropskom parlamentu poreklom iz Vojvodine, je dodao da se umor od prošrenja pojavljuje ne samo u zemljama zapadne Evrope, već i kod zemalja koje su u procesu pridruživanja i koje su u mnogim slučajevima prinuđene da predugo čekaju u predsoblju Evropske unije. Nedvosmisleno treba naglasiti da je posebno partnerstvo neka vrsta privredne saradnje na višem nivou, korisno za građane i privrednike u smislu investicija, što je u svakom slučaju dobra poruka – rekao je Andor Deli.\n„Posebno ako pogledamo Srbiju i Crnu Goru kao dve zemlje koje su najdalje odmakle, onda smatram da nije pravedno da ove dve države, koje su već prevalile polovinu puta do Unije, da ih sada, da tako kažem, isplate nekom vrstom specijalnog partnerstva i na neki način njihovo punopravno članstvo beskonačno odlažu" izneo je svoj stav Andor Deli, poslanik EP, FIDES -HDNP (SVM).


Napravite promenu sa Epsonom\nKompanija Epson prikazala je asortiman svojih uređaja u okviru „Make the switch“ predstavljanja u hotelu Radison Blu; prezentovani uređaji iz EcoTank serije, štampači za poslovnu i kućnu primenu, short-throw i interaktivni projektori\nBeograd, Srbija - 9. novembar 2017. godine – Kompanija Epson predstavila je partnerima i predstavnicima medija svoj asortiman proizvoda u prestižnom hotelu Radison Blu u Beogradu u okviru svoje „Make the Switch“ turneje. Partneri kompanije Epson i predstavnici medija mogli su da se upoznaju sa uređajima iz EcoTank serije štampača, namenjenim kućnim i poslovnim korisnicima, WorkForce serijom štampača namenjenoj poslovnim korisnicima, kao i sa Epsonovim projektorima najrazličitijih namena.\nOkupljenim medijima obratila se Ivana Kokalović, regionalni menadžer za Balkan u kompaniji Epson, kao i drugi predstavnici kompanije Epson u regiji. „Danas smo imali priliku da na jednom mestu ugostimo naše najbitnije partnere i predstavnike medija kako bismo im pokazali gotovo celokupan portfolio kompanije Epson koji nudimo na tržištu Srbije,“ izjavila je Ivana Kokalović, regionalni menadžer za Balkan u kompaniji Epson. „Prezentovani su modeli Epsonovih EcoTank štampača, WorkForce Pro biznis štampača i projektora kako za kućnu tako i za poslovnu primenu za koje verujemo da će sa svojim vrhunskim karakteristikama naći siguran put kako do poslovnih korisnika tako i do krajnjih potrošača.“\nPosetioci su mogli da se uvere u izuzetne performanse i kvalitet Epsonovih uređaja, od projektora poput Epsona EB-L1505U, interaktivnog projektora EB-1450Ui, preko štampača iz EcoTank i WorkForcePro serija pa sve do LFP štampača iz SureColor serije. Kompanija Epson naglasila je važnost ekološke i ekonomske održivosti u poslovanju, kao i veoma važnu ulogu tehnologije i korporacija u očuvanju životne sredine, ističući svoju posvećenost ovom cilju. Svojim prisustvom na domaćem tržištu, kompanija Epson teži većoj ekonomskoj održivosti i pozitivnom uticaju domaćih kompanija na životnu sredinu.


Valensija - Lil, Fudbal - Predlog tip - 05/11 2019\nUtorak, 05/11 - Fudbal, Međunarodni, Liga šampiona\n05/11Valensija vs Lil1X2tip: 1\nU utorak i sredu su na programu mečevi četvrtog kola grupne faze Lige šampiona a za vas smo pripremili duel koji će biti odigran na Mestalji gde će Valensija dočekati Lil. Meč između ove dve ekipe je zakazan za 21 čas.\nOd Valensije smo nekako i navikli da na startu šampionata uglavnom pružaju jako loše partije. I sada je situacija takva pošto se ova ekipa nalazi u donjem delu tabele kada je španska La Liga u pitanju, dok su posle tri odigrana meča u Ligi šampiona na trećem mestu na tabeli uz četiri osvojena boda. U prvom kolu su "slepi miševi" odigrali jedan sjajan meč i slavili na gostovanju kod Čelsija što je zaista malo ko očekivao, dok su nakon toga doživeli težak poraz na svom terenu kada je Ajaks slavio sa 0:3. U prošlom kolu je ekipa sa Mestalje odigrala jedan solidan meč na gostovanju kod Lila, ali su ipak samo remizirali (1:1).\nKada je u pitanju Lil, mora se priznati da je veliki uspeh i sam ulazak u grupnu fazu Lige šampiona, i to nakon što je ova ekipa igrala zaista fantastično prošle sezone i zauzela fantastično drugo mesto na tabeli, i to odmah iza neprikosnovenog PSŽ-a. Ipak, mora se priznati da se Lil do sada nije proslavio u najkvalitetnijem evropskom klupskom takmičenju, pošto se posle tri odigrana kola nalaze na poslednjem mestu na tabeli i imaju veoma male šanse za plasmanom u nokaut fazu. U prošlom kolu je Lil na svom terenu samo remizirao sa Valensijom, dok su pre toga doživeli dva vezana poraza, i to prvo protiv Ajaksa na gostovanju, a potom i protiv Čelsija na svom terenu.\nKada se sve sabere i oduzme, treba ipak priznati da je ekipa Valensije veliki favorit u ovom meču i zbog toga vam toplo preporučujemo da odigrate 1 koji kladionica CircusCasino plaća sa fantastičnom kvotom 1.90.


NSinfo: Zabrana uvoza vozila koja se u Nemačkoj predaju na reciklažu\nZabrana uvoza vozila koja se u Nemačkoj predaju na reciklažu\nSrbija je donela odluku o zabrani uvoza vozila koja se u\nNemačkoj predaju na reciklažu, uz stimulaciju države od 4.000 evra za kupovinu novih vozila.\nSva ta vozila namenjena zameni "staro za novo" i daljoj reciklaži, koja su ranije, bez obzira na eko-normu motora, bila ona "evro tri" ili "evro četiri", bez problema stizala na naše drumove, više neće moći da se ocarine i uvezu u Srbiju.\nTo je prva reakcija na proterivanje velikih zagađivača sa evropskih drumava, koja je otpočela u Nemačkoj.\n"Samo zato što država nije naplatila eko-taksu na polovna vozila, a uredno ih naplaćuje za nova vozila, i to u iznosu od 12.000 dinara po toni, naš budžet ostao je "kraći" za oko dva miliona evra u poslednja dva meseca", kaže Boban Nikolić, iz Srpske asocijacije uvoznika novih vozila.\nOn za Novosti iznosi podatak da je od početka godine do 1. marta uvezeno 19.027 polovnih vozila, čija struktura je poražavajuća. Tako je vozila sa "evro tri" motorom, starih između 13 i 19 godina, uvezeno 10.701, sa "evro četiri" motorom 5.055, sa "evro pet" motorom 2.841 ...\n"Frapantno deluje podatak da su prodata samo 3.364 nova automobila, što predstavlja odnos 1:6 u korist polovnjaka", ističe Nikolić.\nUvoznici novih automobila, ali i pobornici ekologije, sa mnogo više optimizma čekaju naredni period. "Sama činjenica da je ministar ekologije otvorio Beogradski sajam automobila, prvi put u istoriji, dovoljno govori da će se i kod nas stvari veoma brzo menjati", kaže Miloš Petrović, predsednik Srpske asocijacije uvoznika novih automobila.\nOva asocijacija je u sredu organizovala i stručni skup na temu električnih i hibridnih vozila, u saradnji sa Mašinskim fakultetom koji je, a podatak zvuči stvarno nestvarno, još pre 35 godina konstruisao električni autobus za potrebe FAP.\nJasno je da će u narednom periodu Srbija, uz pooštravanje uvoza polovnih automobila, uticati i na bolju ponudu i veću pristupačnost električnih i hibridnih vozila na našem tržištu. Akcenat će biti, kako je u sredu istaknuto na ovom skupu, na podsticajima i subvencijama. A prvo je podsticaje, kako je istaknuto, uvelo Javno preduzeće "Parking servis" iz Lazarevca, koje je donelo odluku da se na teritoriji grada koju ono pokriva ne naplaćuje parking za električna i hibridna vozila.


Četvrtak, 28.05.2020 09:00\n04.04.2020 23:28 srbijasport.net\nOno što je najavljeno nedavno dobilo je epilog, fudbaleri Crvene zvezde pristali su na smanjenje zarada. Informaciju je danas potvrdio Zvezdan Terzić u izjavi dostavljenoj medijima. Iako se možda nakon izjave kapitena Milana Borjana činilo da pregovori ovim povodom neće ići glatko, završeni su brzo. Generalni direktor crveno-belih Terzić je naglasio da su igrači usled ekonomske krize...\n04.04.2020 21:19 S. Papaz\nVoljom čitalaca portala SportDC za najbolji štoperski tandem Slavije u poslijeratnom periodu izabrani su Bojan Regoje i Ivan Stanković. Bojan Regoje je prošle godine završio igračku karijeru i posvetio se trenerskom poslu. Postao je trener kadetske selekcije kluba, a zimus je, u pauzi između dvije polusezone, priključen seniorskom timu kao pomoćni trener Milanu Gutoviću. - Mislim da mi...\n04.04.2020 21:06 Tomo Marić\nBorac šampion Evrope! Jedan trenutak sreće, vredi hiljadu godina slave. S rukometašima više nisu bili oni koji su utemeljili ovaj sport: Petar Pero Perović, uvredili su ga i otišao je iz kluba, nije bilo ni Sejmana Ibrahimbegovića, ni Voje Misaljevića, ni Jerolima Karadže, ni Vlade Jovića, ali je ostao Borac, s momcima koji su stasavali uz pominjane stručnjake i asove i sada Borac doveli...\n04.04.2020 20:14 S. Papaz\n04.04.2020 20:11 srbijasport.net\nKarantin i izolacija jesu period kada smo svi malo “usporili tempo” silom prilika i dobili više vremena da se pozabavimo nekim stvarima kojima dugo nismo, ili pak da se prisetimo dragih uspomena. Tako smo se i mi na “krovu” danas vratili kroz vreme i podsetili se nekih sjajnih garnitura dresova koje su krasile naše “Zmajeve” u poslednjih tridesetak godina. Predstavljamo vam samo jedan...\n04.04.2020 18:42 Administrator DC\nU subotu je u 66. godini preminuo najpoznatiji navijač Partizana, Miša Tumbas. Vest o tome rastužila je mnoge navijače crno-belih, kao i Duška Vujoševića, velikog prijatelja Miroslava Gajića i čoveka koji ga je pre par godina krstio. U razgovoru za Blic sport, Vujošević je poručio kako je Miroslav Gajić bio čovek koji se celim bićem predao Partizanu i pravi primer iskonskog navijača....\n04.04.2020 18:27 D. Vuksanović\nKako postoje porazi koji se nikada neće i ne mogu prežaliti, tako postoje i pobjede koje se ne zaboravljaju. Sva ligaška takmičenja imaju neke istorijske mečeve, pa tako i Premijer ženska liga BiH ima svoje klasike, susrete koji se jednostavno ne zaboravljaju i koji se prepričavaju i dan danas. Jedan od tih je definitivno duel posljednjeg kola lige za opstanak krajem maja 2018. godine koji...\n04.04.2020 17:42 S. Papaz\nZa vrhunske rezultate koje srpski džudo dvojac u sastavu Ljubiša i Nemanja Majdov postižu već godinama na međunarodnoj sportskoj sceni, od Džudo saveza Srbije na adresu šampionske džudo porodice stiglo je još jedno važno priznanje. Na sjednici Upravnog odbora Džudo saveza Srbije kojom je predsedavao prof dr Milovan Bratić jednoglasno je usvojena odluka da se naš najtrofejniji strateg,...\n04.04.2020 17:21 Miloš Vasiljević\nObrad Tomić, košarkaš bugarskom Akademik Bulteksa, trenutno je kod svoje kuće u Gacku, gdje održava formu, redovno trenira, bar minimalno kako ne bi ispao iz forme. Ovaj 26-nji Gačanin, naglašava da sportisti nisu navikli da budu u aprilu van takmičarske sezone i trenažnog procesa, no pandemija koronavirus odredila je takav epilog u svim porama društva. Tomić je za naš portal...


Naslovnica Bosna PRESS EU zbog blokade iz RS-a stavila na čekanje bh. projekte vrijedne skoro...\nSarajevo, Belgija, Banja Luka – Evropska komisija spremna je odobriti BiH četiri od ukupno deset ponuđenih projekata čija je vrijednost 241,6 miliona eura.\nKako nam je potvrđeno, naša zemlja će u slučaju odobrenja od EU dobiti 46,1 milion eura. Ipak, iz EU jasno su poručili bh. vlastima da su odobreni projekti stavljeni “stand by” i da su šanse za odobrenje pola-pola.\nU toku je četvrto okupljanje predstavnika zemalja Zapadnog Balkana u talijanskom gradu Trstu, a delegaciju BiH predvodi predsjedavajući Vijeća ministara BiH Denis Zvizdić.\nEvropska komisija ukupno je odobrila sedam investicionih projekata za zapadni Balkan koje će finansirati sa 535,8 miliona eura. Riječ je o jednom energetskom projektu iz Srbije, četiri transportna projekta iz BiH i po jednom transportnom projektu iz Srbije i Makedonije. U svim slučajevima radi se o sufinansiranju projekata s obzirom na to da EU snosi samo dio troškova dok preostali dio moraju osigurati vlade.\nUprkos tome što su bh. projekti odobreni, Evropska unija stavila ih je na “stand by” zbog odluke Vlade Republike Srpske kojom je blokiran ulazak BiH u transportnu zajednicu.\nTakođer, zbog blokada iz manjeg bh. entiteta upitan je i dogovorni dolazak Evropske komesarke za promet Violete Bulc 16. i 17. jula ove godine.\nKako nam je potvrđeno, ministar saobraćaja i komunikacija BiH Ismir Jusko od jutros lobira među evropskim zvaničnicima da se našoj zemlji odobre projekti i da se blokade iz RS-a ne vežu za druge državne projekte.


Raste broj gostiju u Tivtu | Share Montenegro\nHome Novosti Raste broj gostiju u Tivtu\nNow reading: Raste broj gostiju u Tivtu\nFoto: Lustica Bay\nRaste broj gostiju u Tivtu\nU Tivtu se trenutno odmara 973 gostiju, od čega 946 stranih i 27 domaćih turista, saopštavaju iz Turističke organizacije Tivta.\nU hotelima na tivatskoj rivijeri je trenutno registrovano 148 gostiju, od čega je 26 domaćih i 122 stranih, navodi se u saopštenju.\nKada je riječ o privatnom smještaju, pretežno ga koriste stranci i to njih 824, a samo jedan domaći gost registrovan je u ovom vidu smještaja.\nTuristički vodiči svoj dan obilježili na Luštici\nMeđunarodni dan turističkih vodiča obilježava se 21. februara još od 1990, u gotovo svim državama širom svijeta. Cilj obilježavanja ovog datuma je podizanje svijesti o značaju zanimanja turističkog vodiča u društvu, u odnosu na lokalnu zajednicu i turističku p...


Humanost i razumevanje na jednom mjestu\nNaslovnica Sjeverni Sandžak Prijepolje Humanost i razumevanje na jednom mjestu\nPrijepolje – Da humanih ljudi još uvjek ima pokazao je Enes Delić, privrednik iz Novog Pazara, koji je članovima udruženja osoba sa invaliditetom „Jednakosti“ iz Prijepolja donirao obuću.\n„Riješili smo ove godine da obradujemo ovu djecu koja, nažalost, imaju smetnji u razvoju. Obećavam da ovo neće biti posljednji put, da ću ih obilaziti, jer ova djeca treba da žive sa nama, a ne pored nas“, rekao je Delić.\nJedan od incijatora ove donacije je predsjednik Skupštine ovog udruženja Safet Planić, koji je uputio veliku zahvalnost donatoru i kako kaže, siguran je da će se ova saradnja nastaviti i u budućnosti.\n“Verujem da će se ova saradnja nastaviti, kao i da su ovim gestom zadovoljni članovi našeg udruženja“, rekao je Planić.\nPredsjednik udruženja Hamed Nuković kaže da je obuća koju su dobili itekako dobrodošla i da će im mnogo značiti.\n„Ovo treba da posluži kao primjer koliko trebaju, ne samo preduzetnici, već i svi drugi ljudi koji su u mogućnosti, da se uključe u rešavanju svih problema. Da naši problemi u Prijepolju budu zajednički problemi regiona“, dodao je Nuković.


Registar finansijskih izveštaja: Finansijski sektor imao gubitak od 4,1 milijardi dinara | Biznis i Finansije\n/ Biznis & Finansije / Registar finansijskih izveštaja: Finansijski sektor imao gubitak od 4,1 milijardi dinara\nRegistar finansijskih izveštaja: Finansijski sektor imao gubitak od 4,1 milijardi dinara\nMarija Dukić on 11/05/2012 - 23:29 in Biznis & Finansije\nRegistar finansijskih izveštaja i podataka o bonitetu pravnih lica i preduzetnika objavio je podatke oobrađenim redovnim godišnjim finansijskim izveštajima za 2011. godinu u kome stoji da je na tržištu naše zemlje tadaposlovalo 140 finansijskih institucija koje su svoje aktivnosti obavljale u sektoru banaka, sektoru osiguranja, finansijskog lizinga, brokersko dilerskih društava, društava za upravljanje dobrovoljnim penzijskim i investicionim fondovima, zatvorenih i privatnih investicionih fondova i sl. Jedna od primarnih karakteristika srpskog finansijskog sektora je, kao i prethodnih godina, izražena ”bankocentričnost”, tako da banke u osnovnim performansama celog sektora učestvuju sa preko 70,7%.\nPojačana nestabilnost na globalnom finansijskom tržištu uslovljena novim kriznim talasom u zemljama na obodu evrozone i skroman oporavak domaće ekonomije od prethodne krize uslovili su smanjenu sposobnost za pribavljanje kapitala, a sužavanju kreditnih i investicionih aktivnosti na finansijskom tržištu doprinela je i oslabljena bonitetna sposobnost srpske privrede i stanovništva. I pored toga, stabilnost u poslovanju finansijskog sektora je očuvana, delom, i zbog mera ekonomske i monetarne politike.\nPosle višegodišnje rastuće profitabilnosti, srpski finansijski sektor, na ukupnom nivou, u 2011. godini beleži gubitak u iznosu od 4,1 mlrd dinara, i to pre svega zbog visokih negativnih rezultata koje su iskazale banke i druge finansijske institucije odnosno fondovi. Međutim, ovde posebno treba istaći da su glavni nosioci gubitaka celog sektora, praktično, dve institucije, koje su u prethodnoj godini poslovale pozitivno – jedna banka, čiji je gubitak doprineo negativnom rezultatu celog bankarskog sektora i jedan fond. Takođe, ukoliko bi se isključili gubici ovih institucija, koji iznose 33,3 mlrd dinara, tendencija profitabilnog poslovanja celog finansijskog sektora bila bi nastavljena, odnosno pozitivan rezultat bi iznosio 29,2 mlrd dinara (banke 27,4 mlrd dinara).\nPozitivne rezultate, na ukupnom nivou, iskazali su sektor osiguranja, čiji je dobitak iskazan na nivou trećine prošlogodišnjeg rezultata, kao i brokersko dilerska društva i društva za upravljanje dobrovoljnim penzijskim fondovima, koji su iz zone negativnog prešli u zonu pozitivnog poslovanja.\nDodatna obazrivost na finansijskom tržištu usled povećanih rizika poslovanja odrazila se na usporavanje tendencije intenzivnog rasta celokupnog finansijskog sektora, koja je bila prisutna u prethodnom periodu. Ukupna bilansna suma finansijskih institucija u 2011. godini beleži blagi rast (2,3%) u odnosu na prethodnu godinu i iskazana je u iznosu od 3.047 mlrd dinara. Ovo je posledica, pre svega, povećanja angažovanih sredstava u sektoru banaka i osiguranja, koji raspolažu sa 87,0% odnosno 4,5% ukupnih sredstava finansijskog sektora.\nVisok stepen kapitalizovanosti i zadovoljavajuća likvidnost, koji su održani i u 2011. godini, doprineli su očuvanju sigurnosti u poslovanju finansijskog sektora. Kapital finansijskog sektora čini nešto manje od četvrtine ukupnih izvora finansiranja (23,4%) i iznosi 714 mlrd dinara, a u odnosu na prošlogodišnji nivo uvećan je za 4,6%. Pri tome, najveći rast kapitala iskazuju banke (9,9%), a one u kapitalu odnosno sopstvenim izvorima finansiranja svih finansijskih institucija učestvuju sa 76,5%.\n2011. godina bonitet srbija


INICIJATIVA ZA USKLADIVANJE PREDLOGA ZAKONA O PLANIRANJU I IZGRADNJI I PREDLOGA ZAKONA O PRIVATIZACIJI SA ZAKONOM O JAVNOJ SVOJINI I ZAKONOM O RESTITUCIJI\nMreža za restituciju u Srbiji uputiće Vladi RS inicijativu za uskladivanje predloga zakona o planiranju i izgradnji i privatizaciji sa Zakonom o javnoj svojini i Zakonom o restituciji, kako bi se jasno regulisalo pitanje korišćenja gradskog građevinskog zemljišta u državnoj svojini, prethodno nacionalizovanog.\nMreža podseća u saopštenju da je nedavnom odlukom Ustavnog suda Srbije dodatno potvrđeno da u postupcima privatizacije društvene imovine u proteklih 25 godina nije prodata niti je mogla biti prodata i državna svojina, naročito građevinsko zemljište u državnoj svojini.\n"U našem zahtevu ponovo ćemo ukazati da je brojnim dosadašnjim i danas važećim propisima, nacionalizovana imovina bila i ostala u državnoj (javnoj) svojini, ali je korupcijom vlasti bez pravnog osnova, bez naknade, kriminalom u Agenciji za privatizaciju ili prethodnom Ministarstvu privrede, Republickom geodetskom zavodu i slično prisvajana od strane subjekata privatizacije", navodi se u saopštenju.\nTo se posebno odnosi na građevinsko zemljište u državnoj svojini bez obzira da li je obavljena takozvana privatizacija ili ne u proteklim decenijama, dodaje Mreža.\nKao takvo - u državnoj ili javnoj svojini, to zemljište se može vratiti bivšim vlasnicima u postupku restitucije, a odnosi sa sadašnjim korisnikom se mogu regulisati između privatnih vlasnika i korisnika, ukoliko su zakoniti korisnici.\nBilo kakvo omogućavanje daljih privilegija, ili davanje dodatnih, kao na primer da nad uzurpiranim zemljištem zakonom, ili na drugi način, učesnici u kriminalnim privatizacijama steknu još neka povlašćena prava, ne samo da bi bilo suprotno odlukama Ustavnog suda, već bi imalo katastrofalne posledice po deklarisanu borbu protiv kriminala i korupcije.\nPodsećamo i da je dosadašnja loša praksa suprostavljanja procesa restitucije kao najefikasnijeg oblika privatizacije i tzv. privatizacija društvene svojine u proteklim godinama, donela korist iskljucivo neodgovornim i u osnovi kriminogenim strukturama, koje su i danas izuzetno uticajne.\nMreža napominje da je neophodno izmeniti postojeći član Zakona o privatizaciji kojim bi se preciziralo da bivši vlasnici nemaju pravo na naturalnu restituciju samo u slučajevima kada je subjekat privatizacije stekao određenu nepokretnost po tržišnim uslovima u skladu sa zakonom, a ne kako je sada predviđeno ako ovu nepokretnost koja je u državnoj svojini, samo besplatno koristi decenijama.\nSamo na taj način bili bi zaštićeni interesi Republike Srbije, kao sigurne destinacije za investiranje, ali i svi potencijalni investitori koji bi mogli biti dovedeni u zabludu ako se ta odredba ne promeni, navodi se u saopštenju.\nIzvor: Tanjug, 9.1.2014.